hotchpotch/miracl-hf-unified huggingface dataset:
కూడలి సంగమేశ్వర క్షేత్రము
కూడలి సంగమేశ్వర క్షేత్రము కృష్ణా తుంగభద్రా నదుల సంగమ క్షేత్రము.
ఆలంపూరుకి 10 మైళ్ళ దూరములో కూడ (లి) వెల్లి గ్రామానికి 2 మైళ్ళ దూరములో కృష్ణా, తుంగభద్రల సంగమ స్థలమున్నది.
దీనిని షణ్ణదీ సంగమమని కూడా అంటారు. కృష్ణ, వేణీ, మలప్రభ, భీమ, తుంగ, భద్ర అనే ఆరు నదులు ఇందులో కలిసి ఉన్నందువల్ల ఈ పేరు వచ్చింది. రెండు నదుల మధ్య ఎత్తైన దిబ్బ మీద సంగమేశ్వరాలయం ఉంది. దీనిని బాదామి చాళుక్యులు కట్టించారు. ఆలయం చుట్టూ దృఢమైన శిలాప్రాకారము నిర్మించబడింది. గుడి చుట్టూ గోడలలోని కొన్ని గూళ్ళలో, ద్వారములకు, గంగాయమునలు, అర్ధనారీశ్వరుడు, శివుని లీలామూర్తులు రమణీయముగ నిలుపబడి ఉన్నాయి. 
గుడి గర్భాలయములో సంగమేశ్వరుని లింగమున్నది. గర్భగృహం చుట్టూ ప్రదక్షిణాపథము, ముందుభాగాన విశాలమైన మొగశాలలో ఒక ప్రక్కన పార్వతి, గణేశుడు, మరొక ప్రక్కన వీరభద్రస్వామి ప్రతిష్ఠించబడినారు. గుడి వెలుపల ఆగ్నేయమూలలో విష్ణ్వాలయము, ఈశాన్యమూలలో ఆంజనేయుని గుడి ఉన్నాయి. 
సాధారణముగా యాత్రికులు దూరప్రదేశాలనుండి ఈ క్షేత్రానికి వస్తుంటారు. శివరాత్రి సమయంలో స్వామికి తిరునాళ్ళు 5 దినాలు జరుగుతుంది. అప్పుడు రథోత్సవం కూడా జరుపుతారు.
ఈ క్షేత్రము పాలమూరు జిల్లా యందు అలంపురము తాలూకాలో కృష్ణా, తుంగభద్రల సంగమము (కూడలి) దగ్గర వెలసిన పుణ్యక్షేత్రము. ఈ క్షేత్రము రెండు నదులైన కృష్ణ, తుంగభద్ర నదుల నడుమ వెలసి యున్నది. అందువల్ల ప్రకృతి దృశ్యములు పర్యాటకులను ఆకర్షిస్తాయి. ఈ క్షేత్రములో మహాశివరాత్రి పర్వదినాన శివార్చనలు, సంబరాలు జరుగుతాయి.
ఈ క్షేత్రానికి వెళ్లాలంటే కర్నూలు నుండి అలంపురం నకు బస్సులో వెళ్లాలి. అక్కడినుండి కాలినడకన లేక గుఱ్ఱము బండ్ల మీద ప్రయాణించి నేరుగా సంగమేశ్వరము చేరుకోవచ్చును.
ద్వాపరయుగంలో పాండవులు మాయాజూదంలో ఓడిపోయి అరణ్యంలో ఒక ఆశ్రమం నిర్మించుకొని నివసించుచుండిరి. కౌరవులు తమ భోగ భాగ్యములను వారిముందు ప్రదర్శిచాలని "ఘోషయాత్ర" నెపంతో బయలుదేరిరి. కౌరవులను తమ శతృవులుగా భావించి గంధర్వులు వారిని బంధిచి గంధర్వలోకమునకు తీసుకొని పోవుచుండగా పాండవాగ్రజుడు ధర్మరాజు వారిని విడిపించమని భీముడు, అర్జునుడు లను ఆదేశించెను. అపుడు కౌరవ వీరులు అవమానంతో హస్తినాపురం చేరిరి. అపుడు కృష్ణుడు పాందవులను దండకారణ్యములో గడపవలసినదిగా ఆదేశించగా వారు అరణ్య ప్రాంతములో సంచరిస్తు దుష్ట శిక్షణ, శిష్ట రక్షణ చేస్తూ జీవనయాత్ర సాగిస్తున్నారు. అక్కడి ప్రజలను ఆదరిస్తూ, వారి వారి మన్ననలను పొందుతూ సంచార జీవితము గడుపుతున్నారు. అలా సంచరిస్తూ మనసులను ఆహ్లాదపరచే జల విన్యాసములతో అలరారుచున్న కృష్ణ, తుంగభద్రల సంగమము (కూడలి) చేరుకున్నారు.
ఒకనాడు ధర్మరాజు రెండు నదుల సంగమము (కూడలి) కావున సంగమేశ్వరుని ప్రతిష్ఠించి పూజలు చేసి తరించాలని కోరికను తన భార్య మరియు సోదరులకు వెల్లడించాడు. అగ్రజుని కోరిక నెరవేర్చదలచిన భీమసేనుడు, శక్తిసామర్థ్యములతో కాశీ క్షేత్రము చేరి అన్నపూర్ణ, విశ్వనాథస్వాముల ప్రార్థన చేసి అక్కడనున్న ఒక పవిత్ర శివలింగమును తీసుకొని ఆఘమేఘాలమీద కృష్ణా, తుంగభద్రల సంగమమునకు చేరుకున్నాడు. పాండవులు సకల పూజా ద్రవ్యాలు సేకరించి రెండునదుల కలయిక గట్టుపై ఆ శివలింగమును ప్రతిష్ఠించి, పూజా కార్యక్రమములు సాగించిరి. కొంతకాలము పాండవుల పూజలందుకున్నాడు ఆ సంగమేశ్వరుడు.
ఇక్కడ 'కల్యాణి చాళుక్య చక్రవర్తి త్రిభువనమల్లుని' కుమార్తె మైలలదేవి ఈ క్షేత్రానికి వచ్చే యాత్రికులను కృష్ణా, తుంగభద్రా నదులలో ధర్మంగా దాటించడానికి బెస్తవానికి భూదానము చేసి వేయించిన శాసనము, కన్నడ గోకర్ణదేవుని కాలంలో 'మల్లికార్జున పండితారాధ్యుడు' ఈ క్షేత్రానికి వచ్చినపుడు చేసిన దానము తెలిపే శాసనము, ఆలయ జీర్ణోద్ధరణకు చెందిన శాసనాలు ఉన్నాయి.
రొక్కం లక్ష్మీనరసింహ దొర
రొక్కం లక్ష్మీనరసింహదొర భారత జాతీయ కాంగ్రెస్ అభ్యర్థిగా టెక్కలి శాసనసభ నియోజకవర్గం నుండి ఎన్నికైన ఆంధ్రప్రదేశ్ శాసనసభ్యుడు.
ఇతడు వృత్తిరీత్యా న్యాయవాది. వీరు శ్రీకాకుళం జిల్లా బార్ అసోషియేషన్ అధ్యక్షుడిగా, గంజాం జిల్లా బోర్డు సభ్యుడిగా, ఆంధ్ర విశ్వవిద్యాలయం సెనేట్ సభ్యుడిగా, శ్రీకాకుళం కోఆపరేటివ్ సెంట్రల్ బ్యాంక్ సలహాసంఘం అధ్యక్షుడిగా వివిధ పదవులను నిర్వహించారు.
1952 లో ఉమ్మడి మద్రాసు రాష్ట్రంలో స్వతంత్ర అభ్యర్థిగా మద్రాసు శాసనసభకు ఎన్నికయ్యాడు. ఆకాలంలో కుప్పుస్వామి ప్రాథమిక విద్యావిచారణ సంఘంలో, దేవాదాయ ధర్మాదాయ కమిటీలో మరియు భూసంస్కరణల కమిటీలో సభ్యుడిగా తన సేవలను అందించాడు. 1955 నుండి 1956లో ఆంధ్రప్రదేశ్ రాష్ట్రం ఏర్పడే వరకు ఆంధ్ర రాష్ట్ర శాసనసభ స్పీకరుగా పనిచేశాడు. ఈయన ఆంధ్ర రాష్ట్రానికి మొట్టమొదటి స్పీకరు ఆగష్టు 15 1950 న శ్రీకాకుళం జిల్లా పాలకొండ, టెక్కలి, శ్రీకాకుళం మరియు పార్వతీపురం రెవెన్యూ డివిజన్లతో ఏర్పడినది. జనవరి 3 1951 న శ్రీకాకుళం జిల్లా బోర్డు యేర్పడినది. దీనికి మొదటి అధ్యక్షునిగా రొక్కం లక్ష్మీనరసింహదొర ఎన్నికయ్యారు.
కమ్మవారిపల్లి (కనిగిరి)
"కమ్మవారిపల్లి" ప్రకాశం జిల్లా కనిగిరి మండలానికి చెందిన గ్రామం.
ప్రస్తుతం జిల్లాలోనే అత్యధికంగా ఫ్లోరైడ్ ఉన్న గ్రామం ఈ గ్రామం. 1931 లోనే ఆంధ్రప్రదేశ్ మొత్తం మీద, ఈ గ్రామంలోనే ఫ్లోరైడ్ శాతం అధికంగా ఉన్నదని కేంద్ర ప్రభుత్వం గుర్తించినది. ఈ గ్రామంలో ఒక ఆర్.ఓ.ప్లాంట్ నిర్మాణానికి స్థలం ఇచ్చేటందుకు గ్రామస్థులు అంగీకరించారు. ఈ స్థలంలో ప్లాంట్ నిర్మించేటందుకు దాత, ప్రకాశం జిల్లా కాంగ్రెస్ అధ్యక్షులు శ్రీ ముక్కు ఉగ్రనరసింహా రెడ్డి ముందుకు వచ్చి వెంటనే కొంత నగదు అందజేసి, వచ్చే సంక్రాంతికి ప్లాంటును ప్రారంభించెదనని హామీ ఇచ్చారు. [1] 
వరి, అపరాలు, కాయగూరలు
వ్యవసాయం, వ్యవసాయాదారిత వృత్తులు
[1] ఈనాడు ప్రకాశం; 2015,డిసెంబరు-25; 15వపేజీ.
ఆకాశవాణి కేంద్రం, విశాఖపట్టణం
ఆకాశవాణి రేడియో ప్రసారాల కోసం విశాఖపట్టణంలో నెలకొల్పిన కేంద్రం ఇది.
ఆకాశవాణి విశాఖపట్టణ కేంద్రం 1963 జూన్లో రిలే కేంద్రంగా డా. బెజవాడ గోపాలరెడ్డి పవిత్రహస్తాల మీదుగా ప్రారంభమైంది. బాలారిష్టాలు దాటుకొని 1974లో మూడు ప్రసారాలు ప్రారంభించింది. ఆంధ్ర విశ్వవిద్యాలయం వంటి ప్రముఖ విద్యా సంస్థ ఈ కేంద్రానికి ఊపిరి. తొలినాళ్ళలో A.S.N.మూర్తి, N. రమణమ్మ డైరక్టర్లుగా పనిచేశారు.
ఉత్తరప్రదేశ్కు చెందిన రతన్ సింగ్, వోరీన్ నక్వీ ఈ కేంద్రం డైరక్టర్లుగా పనిచేసిన ఔత్తరాహులు. శ్రీమతి విజయలక్ష్మీ సౌందరరాజన్, దేవళ్ళ బాలకృష్ణ, దుర్గాభాస్కర్ ఈ కేంద్రం అభివృద్ధికి కృషి చేశారు. డి. ప్రసాదరావు 1994లో కేంద్రనిర్దేశకులయ్యారు.
వందకిలోవాట్ల ప్రసారశక్తితో శ్రీకాకుళం మొదలు రాజమండ్రి వరకు ఈ కేంద్ర ప్రసారాలు శ్రోతల్ని అలరిస్తున్నాయి.
ఉప్పాలవారిపాలెం
"ఉప్పాలవారిపాలెం" గుంటూరు జిల్లా చెరుకుపల్లి మండలానికి చెందిన గ్రామం. పిన్ కొడ్ నం. 521321.,ఎస్.టి.డి.కోడ్ = 08648.
ఈ గ్రామం ఆళ్ళవావారిపాలెం గ్రామ పంచాయతీ పరిధిలోని గ్రామం. 
గ్రామ దేవత శ్రీ గుడారంకమ్మ తల్లి ఆలయం:- ఈ ఆలయంలో అమ్మవారి వార్షిక కొలువులు, ప్రతి సంవత్సరం, వైశాఖ బహుళ విదియ నుండి ఐదురోజులపాటు వైభవంగా నిర్వహించెదరు. ఆఖరురోజున, విచ్చేసిన భక్తులకు అన్నదానo నిర్వహించెదరు.
పొటాషియం కార్బోనేట్
పొటాషియం కార్బోనేట్ (KCO) తెల్లని లవణం.పొటాషియం మూలకం యొక్క సమ్మేళనం.
అంటోనియో క్యాంపనెల్ల (Antonio Campanella) అను రాసాయన శాస్త్రవేత్త 1742 లో ఈ సమ్మేళనాన్ని గుర్తించాడు.మొదటి అమెరికాదేశపు పేటెంట్ హక్కు 1790 లో అభివృద్ధిపరచిన పొటాషియం, పెరల్ యాష్ తయారు చేయు పద్ధతికి శామ్యూల్ హాప్ కిన్స్ అనే అతనికి దక్కినది.18 వశతాబ్ది చివరలో బెకింగు పౌడరును అభివృద్ధి చెయ్యుటకు ముందు పెరల్ యాష్‌ను క్విక్ బ్రేడ్సు (సత్వర రొట్టెలు) లో గుల్లతనం కల్గించు ఏజెంటుగా వాడేవారు.
పొటాషియం కార్బోనేట్ తెల్లని స్పటిక రూప ఘనపదార్థం.ఇది నీటిలో కరుగుతుంది.కాని ఇథనాల్, అసిటోన్ లలో కరుగదు.నీటిలో కరగడం వలన గాఢ క్షార ద్రావణం ఏర్పడును.పొటాషియం హైడ్రోక్సైడ్ తో కార్బన్ డై ఆక్సైడ్‌బొగ్గుపులుసు వాయువుతో శోషణచర్య వలన పొటాషియం కార్బోనేట్ ఏర్పడును.పొటాషియం కార్బోనేట్ బయలు గాలిలో ఉంచిన ద్రవించు, చెమ్మగిల్లు లక్షణం కలిగి యున్నది. పోటాషియం కార్బోనేట్ ను సబ్బుల తయారి మరియు గాజు తయారీలో ఉపయోగిస్తారు.పొటాషియం కార్బోనేట్ యొక్క సాంద్రత:2.43 గ్రాములు/సెం.మీ.ద్రవీభవన స్థానం 891°C.20°C వద్ద ద్రావణీయత 112 గ్రాములు,100 మి.లీ నీటిలో. 100°C వద్ద ద్రావణియత 156 గ్రాములు 100 మి.లీ నీటిలో.
వర్తమానకాలంలో వాణిజ్య పరంగా పొటాషియం క్లోరైడును విద్యుద్విశ్లేషణ చేయ్యుట ద్వారా ఉత్పత్తి చేస్తున్నారు.విదుద్విశ్లేషణ వలన ఏర్పడిన పొటాషియం హైడ్రాక్సైడ్కు కార్బన్ డై అక్సైడుతో చర్య జరిపించ డం వలన పొటాషియం కార్బోనేట్ ఏర్పడును.ఈ విధంగా ఏర్పడిన పొటాషియం కార్బోనేట్ ను ఇతర పొటాషియం సమ్మెళనాలను ఉత్పత్తి చెయ్యుటకు ఉపయోగిస్తారు.
రాజ్యసంక్రమణ సిద్ధాంతం
రాజ్యసంక్రమణ సిద్ధాంతం (Doctrine of Lapse) 1848 మరియు 1856కు మధ్య ఈస్టిండియా కంపెనీకి గవర్నరు జనరల్ గా పనిచేసిన లార్డ్ డల్హౌసీ రూపొందించి, అమలుపరచిన రాజ్య ఆక్రమణ సిద్ధాంతము. ఈ సిద్ధాంతం ప్రకారం, ఈస్టిండియా కంపెనీ యొక్క ఆధిపత్యంలో క్రింద ఉన్న సామంత రాచారిక సంస్థానాలలో పాలకుడు అసమర్ధుడైనా లేదా పుత్రసంతానము లేకుండా మరణించినా, ఆ రాజ్యాలు అప్రమేయంగా ఈస్టిండియా కంపెనీ రాజ్యంలో కలిసిపోతాయి. ఈ నియమం, తరతరాలుగా పుత్ర సంతానం లేని రాజులు వారసున్ని దత్తత తెచ్చుకోవటమనే సంప్రదాయాన్ని తిరగవేసింది. అంతేకాక, కాబోయే పాలకుడు సమర్ధుడా? కాడా? అన్న విషయాన్ని కూడా బ్రిటీషువారే నిర్ణయించేవారు. ఈ సిద్ధాంతము మరియు దీని అమలు న్యాయబద్ధంకాదని చాలామంది భారతీయులు భావించారు.
ఈ సిద్ధాంతం అమలులోకి వచ్చే సమయానికి, బ్రిటీషు ఈస్టిండియా కంపెనీకి భారత ఉపఖండంలో విస్తృతమైన భూభాగాలపై అధికారం చెలాయించేది. రాజ్యసంక్రమణ సిద్ధాంతం నిబంధనలను అనుసరించి కంపెనీ సతారా (1848), జైపూర్ మరియు సంబల్పూర్ (ఒడిశా) (1849), నాగపూర్ మరియు ఝాన్సీ (1854), తంజావూరు మరియు ఆర్కాట్ (1855), ఉదయ్‌పూర్ (ఛత్తీస్‌ఘడ్) మరియు అవధ్ (1856) రాజ్యాలను ఆక్రమించుకున్నది. వీటిలో చాలామటుకు స్థానిక పాలకుడు సరిగా పరిపాలించడం లేదని ఆక్రమించుకొన్నవే. ఈ సిద్ధాంతం పర్యవసానంగా కంపెనీ వార్షిక ఆదాయానికి అదనంగా నలభై లక్షల పౌండ్లు (స్టెర్లింగు) జత అయినవి. ఉదయ్‌పూర్ ఒక్క రాజ్యంలో మాత్రం 1860లో బ్రిటీషువారు తిరిగి స్థానిక పాలకున్ని పునరుద్ధరించారు.
నెమురుగోమ్ముల విమలాదేవి
స్వర్గీయ కీ.శే. శ్రీ నెమురుగోమ్ముల విమలాదేవి ఆంధ్రప్రదేశ్ రాష్ట్ర శాసన సభ (1967) లో చెన్నూరు శాసన సభ నుండి ఎన్నికైన శాసన సభ్యురాలు.
ఈమె భర్త వడ్డేకొత్తపల్లి, కొడకండ్లకు చెందిన మాజీ శాసనసభ్యులు స్వర్గీయ కీ.శే. శ్రీ నెమురుగోమ్ముల యెతిరాజారావు.
నెమురుగోమ్ముల యెతిరాజారావు 1962లో శాసన సభ్యునిగా స్వతంత్ర అభ్యర్థిగా పోటి చేసి కాంగ్రేస్ పార్టీ అభ్యర్థి వెంకట్రాములు (వడ్డేకొత్తపల్లి) పై గెలిచారు. దాంతో కాంగ్రేస్ పార్టీలో ఉండి 
స్వతంత్ర అభ్యర్థిగా పోటి చేసి నందుకు 6 ఏండ్లు కాంగ్రేస్ పార్టీ 
యెతిరాజారావును బహిష్కిరింది. ఆయన 1962 నుండి 1967 
వరకు ఆంధ్రప్రదేశ్ శాసనసభలో శాసన సభ్యులుగా పనిచేసారు. 1967 
మళ్లీ ఎన్నికలు వచ్చాయి. కాంగ్రేస్ పార్టీ బహిష్కిరింది. 
ఇంకా 1 సంవత్సర కాలం ఉంది టిక్కెట్ ఇవ్వలేం అన్నారు. 
యెతిరాజారావు గారికి, కాని మీరు సూచించిన వారికి ఇస్తామన్నారు. 
ఆయన ముఖ్య అనుచరులైన ఇమ్మడి లక్ష్మయ్య లేదా 
శ్రీరాం అప్పయ్య గారు లలో ఒకరికి టికెట్ యిస్తారని చాలా మంది 
భావించారు. కాని ఊహించని విధంగా ఆయన భార్య శ్రీమతి 
నెమురుగోమ్ముల విమలాదేవి గారికి టిక్కెట్ ఇప్పించారు. 
ఆ ఎన్నికలలో పోటీ చేసిన శ్రీమతి నెమురుగోమ్ముల విమలాదేవి గారు ప్రత్యర్థి అయిన కమ్యూనిస్టు పార్టీ అభ్యర్థి నల్ల నర్శింహులు పై గెలుపొందారు. 1967 నుండి 1972 వరకు శాసన సభ్యులుగా పనిచేసారు.
శ్రీ నెమురుగోమ్ముల విమలాదేవి గారు.1972 మళ్లీ ఎన్నికలు వచ్చాయి. 
కాంగ్రేస్ పార్టీ మళ్లీ టిక్కెట్ యెతిరాజారావు గారికి ఇవ్వలేదు శ్రీమతి శ్రీ ఇందిరాగాంది గారు.. 
ఆడవారు MLA విమలాదేవి గారు ఆంధ్రప్రదేశ్ మొత్తంలో ఒక్కరే. 
విమలాదేవి గారికి కాంగ్రేస్ పార్టీ మళ్లీ టిక్కెట్ శ్రీమతి శ్రీ ఇందిరాగాంది గారు 
పట్టుపట్టి విమలాదేవి గారికి ఇప్పించారు. విమలాదేవి గారిని ఓడించి 
శ్రీ కుందూర్ మదుసూదన్ రెడ్డి గారు గెలిచారు. మదుసూదన్ రెడ్డి గారు 
ఓ కరపత్రం తీసి విమలాదేవి గారి పై లేనిపోని ఆరోపనలు చేసి గెలిచారు అని 
యెతిరాజారావు గారు (శివశంకర్ లాయర్) హైకోర్టు వెళ్లారు.ఈ కేసును హైకోర్టు కొట్టేసింది. 
యెతిరాజారావు గారు ముఖ్య అనుచరులు 
అప్పటికి శ్రీ ఇమ్మడి లక్ష్మయ్య గారి (నాంచారిమడూర్,తోర్రూర్) 
ప్రోచ్చాహంతో సుప్రీంకోర్టు వెళ్లారు, సుప్రీంకోర్టు లోఅప్పిల్ వేశారు 
యెతిరాజారావూ గారు . 1975లో సుప్రీంకోర్టు మదుసూదన్ రెడ్డి గారి 
ఎన్నిక చెల్లదని తీర్పు ఇచ్చింది. అప్పటికి 1972 నుండి మదుసూదన్ రెడ్డి గారు 
MLA గా 2 సంవత్సరాల 6 నెలలు ఉన్నడు.1975లో చెన్నూర్ (పాత) 
పాలకుర్తి నియోజకవర్గం మళ్లీ బై ఎన్నికలు వచ్చాయి. ఆ తరువాత 
నెమురుగోమ్ముల యెతిరాజారావూ గారు MLA గా కాంగ్రేస్ పార్టీ అభ్యర్థిగా ఏకగ్రీవంగా ఎన్నికైన్నారు.
120 ఫిల్మ్
120 ఫిల్ం (ఆంగ్లం: 120 film) అనేది నిశ్చలన ఛాయాచిత్రకళ (Still Photography) కొరకు కొడాక్ సంస్థవారు, తమచే రూపొందించిన బ్రౌనీ నెం. 2 అనబడే కెమెరా కోసం 1901 లో తయారు చేసిన ఫిలిం. 135 ఫిల్మ్ వచ్చే వరకూ ఔత్సాహిక ఛాయాచిత్రకళలో (Amateur Photography) 120 ఫిల్ం మాత్రమే వినియోగించబడేది. మీడియం ఫార్మాట్ ఫిలింలు మూడు రకాలు. అవి 120, 220 మరియు 620 ఫిలిం లు.
60 మిల్లీ మీటర్ల వెడల్పు ఉండే ఫిలిం చుట్ట ఒక స్పూల్ కు చుట్టబడి ఉంటుంది. ఈ స్పూల్ తొలుత చెక్కతో చేబడి, ఫ్లాంజీలు (ఫిలిం ను పట్టి ఉంచే వృత్తాకార చివరలు) మాత్రం లోహంతో చేయబడి ఉండేది. తర్వాతి కాలంలో స్పూల్ కూడా లోహంతో తయారు చేయబడింది. ప్రస్తుత కాలంలో స్పూల్ మరియు ఫ్లాంజీలు ప్లాస్టిక్ తోనే చేయబడుతోన్నాయి. 760 మిల్లీ మీటర్ల పొడవు ఉండే 120 ఫిలిం లో సాధారణంగా 12 షాట్ లు వస్తాయి. అయితే కొన్ని ఫ్రేం లు వాడటం వలన 16 షాట్ లు కూడా వస్తాయి. ఫిలిం ఆసాంతం వెనుకవైపు భాగాన ఒక్ కాగితం అంటించబడి ఉంటుంది. దీనినే బ్యాకింగ్ పేపరు అంటారు. ఫిలిం కు మొదట మరియు చివర లోడింగ్, అన్ లోడింగ్ కొరకై అదనపు పేపరు కలిగి ఉంటుంది. ఈ పేపరు ఫిలిం కు రక్షణగా నే కాకుండా, దానిపై ఫ్రేం నెంబరులు కూడా ముద్రించబడి ఉంటుంది. కెమెరా వెనుకవైపు ఉండే ఒక కిటికీ గుండా ఈ ఫ్రేం నెంబరు ఫోటోగ్రఫర్ కు కనబడుతుంది.
120 ఫిలిం యొక్క ఫ్రేం సైజుల పట్టిక
చెలికాని లచ్చారావు
చెలికాని లచ్చారావు ప్రచురణకర్తగా ప్రసిద్ధి చెందినవాడు. ఆంధ్ర భాషావిలాసిని అనే పత్రికకు సంపాదకత్వం వహించాడు. తూర్పు గోదావరి జిల్లా, పిఠాపురం మండలానికి చెందిన చిత్రాడ గ్రామం నుండి ఇతడు అమూల్యములైన పుస్తకాలను అందించాడు. దానికోసం శ్రీరామ విలాస ముద్రాక్షరశాల అనే పేరుతో ఒక ముద్రణాలయాన్ని నడిపాడు. కావ్యనిధి అనే బిరుదును కలిగియున్నాడు.
ఇతడు ప్రకటించిన కొన్ని గ్రంథాలు:
నెమురుగోమ్ముల సుధాకర్ రావు
నెమురుగోమ్ముల సుధాకర్ రావు తెలంగాణ రాష్ట్ర సమితి పార్టీకి చెందిన రాజకీయనాయకుడు. ఆయన నెమురుగోమ్ముల యెతిరాజారావు,నెమురుగోమ్ముల విమలాదేవి గార్లు కుమారుడు.
శ్రీ నెమురుగోమ్ముల డా: సుధాకర్ రావు గారు పాలకుర్తి నియోజకవర్గం తెలుగుదేశం శాసనసభ్యులుగా 1999 నుండి 2004 వరకు ఉన్నారు. 1969 విద్యార్థిగా తెలంగాణ రాష్ట్రం కోసం ఉద్యమం చేసి జనగామలో అరెస్టు అయ్యారు. తెలంగాణ కోసం 2010 తర్వాత ఆయన తెలంగాణ రాష్ట్ర సమితి పార్టీ లోకి వచ్చారు. డాక్టర్ గా 1975 నుండి సామాన్య జనానికి వైద్యసేవలందించారు. ఆయన ప్రముఖుల నుండి అతి సామాన్యుల వరకు నియోజకవర్గంలో వేలాదిమందికి వైద్యసేవలు, సహాయ సహకారాలందించారు. శాసనసభ్యునిగా సుమారు కోట్ల రూపాయలతో పనులు చేయించారు.
శాసనసభ్యునిగా ఆయన తన నియోజకవర్గంలో అనేక గ్రామాలకు తారూ రోడ్లు వేయిచారు. చిన్న గ్రామాలకు మట్టి,మెటల్ రోడ్లను వేసి రవాణా వసతి కల్పించారు. ఆయన ముఖ్యమైన రోడ్లకు జన్మభూమి, జడ్.పి.టి.సి, ఎం.పి.టి.సి నిధులతో సి.సి. రోడ్లు వేయించారు. అనేక మంది నిరుపేదలకు గృహాలను అందించారు. నియోజకవర్గంలో 35 ఒవర్ హెడ్ ట్యాంకులు తెప్పించారు. నియోజకవర్గంలో చేసిన పనులలో ముఖ్యమైనది శ్రీరాంసాగర్ కాలువ 
మైలారం రిజ్వర్వాయర్ నుండి ఒక 1 km కు కోటి 50 లక్షలతో 35KMలు పాలకుర్తి నియోజకవర్గంలోతీసుకురావడం. దీనివలన (ఎడునూతుల) కొడకండ్ల రిజ్వర్వాయర్,మరి కొన్ని చెరువులు నింపడానికి ఉపయెగపడుచున్నది. 
2014 సుధాకర్ రావు గారు ఓటమిచెందారు. టీ.ఆర్.ఎస్ యం.యల్.ఎగా 2004లో శ్రీ దుగ్యాల శ్రీనివాసరావు గెలిచారు. 2014లో తెలంగాణగా రాష్ట్రం విడిపోయింది. యం.యల్.ఎగా 2014 పోటీలో శ్రీ ఎర్రబెల్లి దయాకర్ రావు గారు గెలిచారు. శ్రీనివాసరావు గారు, సుధాకర్ రావు గారు ఓటమిచెందారు. పోటీలో 3వ స్ధానం లోకి పడిపోయారు సుధాకర్ రావు గారు . కానీ తెలంగాణలో టీ.ఆర్‌.ఎస్ ప్రభుత్వం ఏర్పడింది.
ఆంధ్ర ప్రదేశ్ శాసనసభ సభ్యుల జాబితా (1999) 263.
జగన్నాధ సామ్రాట్
జగన్నాధ సామ్రాట్ (1652–1744) భారత దేశంలో జయ సింహ II అస్థానంలోని ఖగోళ శాస్త్రవేత్త మరియు గణిత శాస్త్రవేత్త. ఆయన ఇస్లామిక్ ఖగోళ శాస్త్రాన్ని అభ్యసించుటకు అరబిక్ మరియు పర్షియన్ భాషలను నేర్చుకున్నారు. ఆయన "రేఖాగణితం", అరబిక్ భాషలో "నాసిర్ ఆల్-దిన్ ఆల్-తుసి" చే అనువాదం చేయబడ్డ యూక్లిడ్ యొక్క రచన "యూక్లిద్ మూలకాలు" అనువాదం, సిద్ధాంతాసరకౌస్తుభ (అరబిక్ భాష నుండి "ఆల్మజెస్టు" యొక్క అనువాదం), ఖగోళ పరికరాలపై కృషి, సిద్ధాంత-సామ్రాట్ మరియు యంత్రప్రకార", వంటి వాటిపై కృషి చేసారు.
హరీశ్ చంద్ర
హరీశ్ చంద్ర (అక్టోబరు 11 1923 – అక్టోబరు 16 1983) భారతీయ అమెరికన్ గణిత శాస్త్రవేత్త మరియు భౌతిక శాస్త్రవేత్త. ఆయన "రిప్రజెంటేష సిద్ధాంతం" పై మౌలిక కృషి చేసారు. ముఖ్యంగా సెమీ సింపుల్ లీ సమూహాలపై "హరాత్మక విశ్లేషణ" చేసారు.
గోవిందరాజుల గుట్ట
గోవిందరాజుల గుట్ట వరంగల్ జిల్లా లోని వరంగల్ రైల్వేస్టేషనుకు అతి సమీపంలో ఉన్న ఒక ప్రసిద్ధ పర్యాటక ప్రదేశం, పుణ్యక్షేత్రం. ఈ గుట్ట ఎగువన రాముడి ఆలయం, దిగువన హనుమంతుడి ఆలయం ఉండటం విశేషం. గుట్టపైని ఆలయాన్ని చేరుకోవటానికి మెట్లు ఉన్నాయి.
ఇక్కడ శ్రీరామనవమి నాడు సీతారాముల కళ్యాణం ఘనంగా నిర్వహింపబడుతుంది. వందల కొద్దీ భక్తులు ఆరోజు ఈ ఆలయాన్ని దర్శించుకుంటారు. విలువైన వస్తువులతో చేసిన ఒక పెద్ద రథం ఈ గుట్ట మీద ఉంది. దీన్ని వరంగల్ యొక్క హజారీలు నిర్మించి ఉంటారని అంటుంటారు.
అంగీరస గణ గోత్ర ప్రవరలు
హిందూ మతం లోని బ్రాహ్మణ ప్రవర ("అత్యంత అద్భుతమైన" అని సంస్కృతం అర్థం) సంస్కృతి,
ఒక ప్రవర వారి గోత్రాలను, వంశము (వంశం) నకు చెందిన ఒక ఋషి (సేజ్) నుంచి ప్రత్యేకమైన బ్రాహ్మణ అవరోహణ ఆరంభము అవుతుంది. వేద ఆచార ప్రకారం, ప్రవర యొక్క ప్రాముఖ్యత, తన సంతతి కోసం, పెద్దవారిని కీర్తిస్తూ, కర్మవేత్తలచే, దాని వినియోగం ఉన్నట్లు కనిపిస్తుంది మరియు నేను కూడా విలువైన పూర్వీకుల యొక్క వంశస్థుడు అన్నటువంటి విషయముగా ప్రకటించుకుంటాడు.
బ్రాహ్మణులలోని అతి ముఖ్యమైన పది (10) గోత్రముల వంశానుక్రమం, వంశము, ఉత్పత్తి (వ్యుత్పత్తి), సంతతి, తరము, జన్మము, ఇత్యాదులను పరిశీలించగా, ఈ గోత్రముల వారు పైన ఉదహరించిన ఋషులు తదితరులు పూర్వీకులు అయిన కణ్వుడు, జమదగ్ని, భరద్వాజుడు, కౌండిన్య, గౌతముడు, అత్రి, వశిష్ఠుడు, కశ్యపుడు, అగస్త్యుడు గోత్రములు,
అధర్వ సూత్ర కర్తలు బ్రాహ్మణుల శాఖలతో పాటు వారి ప్రవరలను కూడా ఏర్పరిచారు. హోత్ర సూత్ర కర్తలు అయిన భారద్వాజ, అగ్నివేశ్య, సత్యాషాడ, వైఖానస, హిరణ్యకేశ, ఆపస్తంబ, కాత్యాయన, బోధాయన, లోగాక్షి, ఇత్యాది గోత్ర ప్రవరలకు శాస్త్రకర్తలు. భారద్వాజ, గౌతమ, కశ్యప, వశిష్ట, కాలీయ, అత్రి, వైవస్వత సప్త ఋషులకు భృగువు, అగస్త్య, అంగీరసులు ఎల్లరూ గోత్ర గణాలకు ఆద్యులుగానూ, మూలపురుషులుగానూ గోత్ర ప్రవరల యందు దర్శనమిస్తున్నారు.
నానా రాజన్య చరిత్రము
బ్రిటీష్ ఇండియాలో ప్రిన్స్‌లీ స్టేట్స్ (Princely states) గా పిలుచుకునే రాజ్యాల పాలకుల (ప్రముఖంగా తెలుగు వారు) గురించీ, వారి వంశక్రమణిక గురించీ వ్రాసిన పుస్తకమిది. వేంకటగిరి, ముత్యాలపాటి, వాసిరెడ్డి వంటి 10 సంస్థానాల వివరాలు ఈ పుస్తకంలో దొరుకుతాయి. ఆనాటి సాంఘిక, రాజకీయ స్థితిగరులు ఈ పుస్తకంలో అంతర్లీనంగా కనిపిస్తూంటుంది.
దీనిని మచిలీపట్నంలోని నోబిల్ కాలేజీ ఆంధ్రోపాధ్యాయులైన శ్రీరామ వీరబ్రహ్మము (Sreeram Veerabrahmam) రచించగా 1918లో ముద్రించారు. దీని గుంటూరు జిల్లా డిప్యూటీ కలక్టరు చిరుమామిళ్ల లక్ష్మీనారాయణ ప్రసాద్ పీఠికను అందించారు.
ఉప్పలకలువగుంట
ఉప్పలకలువగుంట గ్రామం కృష్ణా జిల్లా, పెడన మండలానికి చెందిన గ్రామం. 
సముద్రమట్టానికి 8 మీ.ఎత్తు
పెడన, మచిలీపట్నం, గుడివాడ, రేపల్లె
మచిలీపట్నం, గూడూరు, గుడ్లవల్లేరు, ముదినేపల్లి
మండల పరిషత్ పాఠశాల
పెడన,గుడ్లవల్లేరు నుండి రోడ్దురవాణా సౌకర్యం కలదు. రైల్వేస్టేషన్: విజయవాడ 65 కి.మీ
ఈ గ్రామములో 24 ఎకరాల (38,880 చదరపు మీటర్లు) లో విస్తరించుకున్నఒక భారీ చెరువును, ఐదు సంవత్సరాల క్రితం, గ్రామీణ నీటి సరఫరా సంస్థ (R.W.S) కు అప్పగించినారు. ఈ చెరువు దాదాపు 250 క్యు.సెక్. ల నీటిని నిల్వ చేసే సామర్ధ్యం ఉన్నది. అప్పటి నుండి ఈ చెరువు, ఈ గ్రామములోని జలసంరక్షణతోపాటు, మండలంలోని 28 గ్రామాలలోని 13,000 మంది ప్రజల దాహార్తిని తీర్చుచున్నది. ప్రస్తుతం ఈ నీటి పథకం అభివృద్ధికి రు. 5 కోట్ల నిధులు మంజూరవగా, వీటిలో ఒకటిన్నర కోట్ల రూపాయలతో, చెరువు పూడికతీత మరియూ రీటైనింగ్ వాల్ నిరంఆణ పనులు చేపట్టబోవుచున్నారు.
ఈ గ్రామం కమలాపురం గ్రామ పంచాయతీ పరిధిలోని ఒక శివారు గ్రామం.
ఈ ఆలయంలో అమ్మవారి వార్షిక వేడుకలను 2016,మే-15 ఆదివారం నుండి 19వతేదీ గురువారం వరకు, ఐదురోజులపాటు అంగరంగ వైభవంగా నిర్వహించెదరు. 15వతేదీ ఆదివారం ఉదయం 9 గంటలకు అమ్మవారు, చేవేండ్రపాలెంలోని, పుట్టింటికి చెందిన, కూనపరెడ్డి వంశీయుల ఇంటికి వెళ్ళి, అక్కడ పూజలు అందుకుంటారు. తిరిగి అదే రోజు సాయంత్రం ఊరేగింపుగా గ్రామంలోని ఆలయంలోనికి ప్రవేశించెదరు. ఇక అక్కడ నుండి ఉత్సవాలు ప్రారంభమగుతవి.
భావాపురం
"భావాపురం" గ్రామం ప్రకాశం జిల్లా కొమరోలు మండలానికి చెందిన గ్రామము. పిన్ కొడ్ నం. 523 373.,ఎస్.టి.డి.కోడ్ = 08405.
ఈ గ్రామం కొమరోలు గ్రామ పంచాయతీ పరిధిలోని గ్రామం.
విజ్ఞాన చంద్రికా మండలి
సమాజం ముందడుగు వేయాలంటే విజ్ఞానంలో అభివృద్ధి అత్యవసరమని గుర్తించి కొమర్రాజు వెంకట లక్ష్మణరావు, నాయని వేంకట రంగారావు, గాడిచర్ల హరిసర్వోత్తమరావు, అయ్యదేవర కాళేశ్వరరావు, రావిచెట్టు రంగారావు వంటివారు 1906 లో హైదరాబాదులో విజ్ఞాన చంద్రికా గ్రంథమండలి స్థాపించారు. అప్పటివరకు తెలుగులో రచనలు సాహిత్యానికే అధికంగా పరిమితమై ఉండేవి. అందరికీ ఆధునిక విజ్ఞానాన్ని అందించడానికి తెలుగులో విజ్ఞానశాస్త్రము, చరిత్ర వంటి విషయాలలో పుస్తకాలు ప్రచురించుట వారి లక్ష్యము. ఈ మండలి ప్రధానోద్దేశ్యము ఇలా చెప్పబడింది - "స్వరాజ్యం కొఱకు ఆంధ్రదేశంలోను, యావద్భారతంలోను కూడా గాఢ వాంఛ ప్రబలియున్నది. కులమత భేదాలు లేక యుక్తవయసు వచ్చిన ప్రతి పురుషునికి, స్త్రీకి వోటు గలిగిన స్వరాజ్యమే మన గమ్యస్థానం...పంచముల అస్పృశ్యత రూపుమాపనిది స్వరాజ్యము రానేరదు. ... ఆంధ్ర ప్రజలకు నవీన ప్రపంచములో అత్యంతముగా వృద్ధియైన ప్రకృతి శాస్త్ర, చారిత్రక, రాజకీయ, ఆర్ధిక విజ్ఞానములనిచ్చుట ఆవశ్యకము".
విజ్ఞాన చంద్రికా గ్రంథ మండలి తెలుగుదేశానికి అందించిన మొదటి పుస్తకం గాడిచర్ల హరి సర్వోత్తమరావు రచించిన "అబ్రహాం లింకన్". దీని ప్రచురణకు ప్రూఫులు దిద్దడం నుండి తొలిపలుకు వ్రాయడం వరకు చాలా భారాన్ని లక్ష్మణరావు నిర్వహించాడు.
మండలి ప్రచురించిన ముఖ్య గ్రంథాలలో కొన్ని ఈ పట్టికలో చూడొచ్చు :
1906 - 1910 మధ్యకాలంలో మండలి 30 పైగా గ్రంథాలను ప్రచురించింది. గ్రంథాలన్నింటిలోనూ సంపాదకునిగా లక్ష్మణరావు హస్తం సోకనిదేదీ లేదంటారు. 1908 లో ఈ సంస్థను మద్రాసుకు మార్చారు.
1912లో దీనికి అనుబంధంగా "విజ్ఞాన చంద్రికా పరిషత్తు"ను స్థాపించారు. గ్రంథ పఠనాభిరుచిని పెంపొందించడం పరిషత్తు లక్ష్యం. అనేక కేంద్రాలలో సాహిత్యం, చరిత్ర, ప్రకృతి శాస్త్రం వంటి రంగాలలో పోటీలు పెట్టి విజేతలకు పతకాలు, సర్టిఫికెట్లు ఇచ్చేవారు.
ఈ పరిషత్తు విజ్ఞానచంద్రికా మండలి వారిచే 3 సంవత్సరముల కొకసారి ఏర్పరుపబడును. ఇందు ఒక అధ్యక్షుడును, ఒక ఉపాధ్యక్షుడును, 7 గురు సభాసదులును ఉందురు.
సభాసదులలో నలుగురు విజ్ఞానచంద్రికా సభాసదులుగా నుండవలెను. మండలి సభాసదులలో నొక్కరు దీనికి కార్యదర్శిగా నుండవలెను. మొదటి 3-సంవత్సరములలో ఈక్రింద నుదహరించినవారు పరిషత్తునకు సభాసదులు.
అధ్యక్షుడు : రావుబహదూరు కందుకూరి వీరేశలింగము పంతులు గారు, రాజమహేంద్రవరము.
ఉపాధ్యక్షుడు : వావిలికొలను సుబ్బారావు పంతులు గారు, చెన్నపట్టణము.
సభాసదులు :
అమ్మా అమ్మా నీ పసివాణ్ణమ్మా
అమ్మా అమ్మా నీ పసివాణ్ణమ్మ అంటూ సాగే పాట అనువాద చిత్రం రఘువరన్ బి.టెక్. సినిమాలోనిది. తెలుగులో పాటని సినీగేయ రచయిత రామజోగయ్య శాస్త్రి రచించగా, సంగీత దర్శకత్వాన్ని అనురుధ్ రవిచందర్ వహించారు. హీరో తల్లి అతని తప్పిదం వల్ల చనిపోయిన సందర్భంలో వచ్చే ఈ పాట తల్లి విలువను తెలియజెప్పే సాహిత్యంతో ఉన్నది.
రఘువరన్ బి.టెక్. సినిమాలోని ఈ గీతం తల్లి మరణం నేపథ్యంలో వస్తుంది. సినిమాలో కథానాయకుడు రఘువరన్ సివిల్ ఇంజనీరింగ్ చదువుకుంటాడు. వేరే రంగాల్లో ఎన్ని అవకాశాలు వచ్చినా తను చదివిన సివిల్ ఇంజనీరింగ్ లోనే పనిచేయాలన్న పట్టుదలతో నిరుద్యోగ జీవితం గడుపుతూంటాడు. ఐతే అతని తండ్రి ఎప్పుడూ ఉద్యోగం లేదని తిడుతూండగా తల్లితో గాఢమైన అనుబంధం ఉంటుంది. ఒకసారి తండ్రికీ, రఘువరన్ కీ గొడవ జరిగినప్పుడు తల్లి రఘువరన్ ని కొడుతుంది. తనను కొట్టిందన్న బాధలో తర్వాతిరోజు తల్లి ఫోన్ ఎత్తడు. ఆ సమయంలోనే ఆమె గుండెనొప్పితో చనిపోతుంది. తనవల్లే ఆమె మృత్యువుపాలయిందన్న బాధలో హీరో ఉండగా ఈ గీతం వస్తుంది.
వరిగొండ కాంతారావు
వరిగొండ కాంతారావు ప్రముఖ కవి, రచయిత.
ఇతడు 1953, మార్చి 14వ తేదీన జన్మించాడు. సత్యవతి, వరిగొండ రాజగోపాలరావులు ఇతని తల్లిదండ్రులు. బి.కాం, ఎల్.ఎల్.బి చదివాడు. భారతీయ జీవిత భీమా సంస్థలో విస్తరణాధికారిగా పనిచేసి ప్రస్తుతం విశ్రాంతి తీసుకుంటున్నాడు. వరంగల్లులో నివాసం. ఇతని భార్య పేరు సూర్యప్రభ. ఇతనికి ఒక కుమారుడు, ఇద్దరు కుమార్తెలు ఉన్నారు.ఇతడు హనుమకొండలో ఉన్న శ్రీరాజరాజ నరేంద్రాంధ్ర భాషానిలయమునకు కార్యదర్శిగా సేవలను అందిస్తున్నాడు. ఆంధ్రప్రదేశ్ గ్రంథాలయ సంఘానికి కార్యవర్గ సభ్యుడిగా, సాహితీ సమితి, శ్రీలేఖ సాహితి, సహృదయ సాహితీ సమితి వంటి సంస్థలలో సభ్యుడిగా, డా.నేరెళ్ళ వేణుమాధవ్ కల్చరల్ ట్రస్టుకు సలహామండలి సభ్యుడిగా, ఇండియన్ సొసైటీ ఆఫ్ ఆథర్స్(న్యూఢిల్లీ) జీవిత సభ్యుడిగా కొనసాగుతున్నాడు. పర్చా రంగారావు మెమోరియల్ చారిటబుల్ ట్రస్టు సభ్యుడిగా ఉన్నాడు.
రేణుక
రేణుక అనగా రేణుకాదేవి.
రేణుక పేరుతోనున్న ప్రముఖ వ్యక్తులు:
రేణుక పేరున్న తెలుగు సినిమాలు:
మృత్యుంజపాలెం
"మృత్యుంజపాలెం" గుంటూరు జిల్లా రేపల్లె మండలానికి చెందిన గ్రామం. 
[2] ఈనాడు గుంటూరు రూరల్/రేపల్లె; 2015,నవంబరు-23; 1వపేజీ.
ఆకెళ్ళ శివప్రసాద్
ఆకెళ్ళ శివప్రసాద్ నాటక రచయితగా, కథారచయితగా సుప్రసిద్ధుడు.
అఖిలిస్
In Greek mythology, Achilles (; , "Akhilleus", ) was a Greek hero of the Trojan War and the central character and greatest warrior of Homer's "Iliad". His mother was the nymph Thetis, and his father, Peleus, was the king of the Myrmidons.
బెనెడిక్టా బొక్కొలి
బెనెడిక్టా బొక్కొలి (1966 డిసెంబర్ 11 న జన్మించారు) ఒక ఇటాలియన్ థియేటర్ మరియు సినిమా నటి.
ఆమె డిసెంబర్ 11, 1966 మిలన్‌లో జన్మించింది. ఒక ఆమె కుటుంబంతో చిన్నతనములోనే రోమ్కి తరలించబడింది అలాగే, ఆమె సోదరి బ్రిగిట్టా కూడా ఒక నటి. ఈమెను పరిశీలనాత్మక మరియు బహుముఖ నటి అని పిలుస్తారు, ఆమె చాలా చిన్న వయస్సు (18 సంవత్సరాలు) వద్ద టెలివిజన్లో ఆమె తొలి అవకాశం వచ్చింది. కొన్ని సంవత్సరాల తరువాత, ఆమె థియేటర్ లో పని ఉందని కనుగొన్నారు. ఇక్కడ ఆమె నిజంగా ఒక నటిగా అభివృద్ధి చెందినది అని గుర్తించారు.
నటుడు మరియు దర్శకుడు జార్జియో అల్బర్టజ్జి ఆమె మారుపేరును ఆర్టిస్సిమ ( ఉబెర్ కళాకారుడు/కళాకారిణి) ఎందుకంటే ఆమె యొక్క అద్భుతమైన ప్రదర్శనలకు అలా అన్నారు. ఆమె కూడా కర్రియర్ డెల్ల సెర, లా రిపబ్లికా, ది ప్రెస్, టైం మరియు లా గజెట్టా డెల్ మెజ్జొగియోర్నో వంటి వార్తాపత్రికలు అనుకూలమైన సమీక్షలను పొందింది.
జంపానివారిపాలెం
"జంపానివారిపాలెం" గుంటూరు జిల్లా నిజాంపట్నం మండలానికి చెందిన గ్రామం. పిన్ కోడ్ నం. 522 262., ఎస్.టి.డి.కోడ్ = 08648. 
ఈ గ్రామం దిండి గ్రామ పంచాయతీ పరిధిలోని గ్రామం. 
ఈ గ్రామములోని చెరువులో 2015,మే-నెల-లో పూడికతీత కార్యక్రమం చేపట్టినారు. [1]
[1] ఈనాడు గుంటూరు రూరల్/రేపల్లె; 2015,మే నెల-12వతేదీ; 2వపేజీ.
వ్యాసగోస్తని
వ్యాసగోస్తని అనేది వడ్డూరి అచ్యుతరామ కవి గారు ప్రచురించిన తెలుగు వ్యాసాల సంపుటి. అంతకు ముందు ఆయన ఆకాశవాణిలో అప్పుడప్పుడు ప్రసారమైన స్వీయ కవితా ఖండికల పద్యసంకలనాన్ని 1995లో "కవితాకేతనము" అను పేర ప్రచురించారు. కవి గారికి ఏదైనా వ్రాయడం కంటే వినడం, చదవడం, ఏదైనా విషయంపై ప్రసంగించడం అంటే ఆసక్తి ఎక్కువ.ఆ విధంగా తరచు మహాకవుల ప్రసంగాలు వినడం, వారు వ్రాసిన సాహిత్య పుస్తకాలు చదవడం అలవాటు.ఆయన గ్రంథాలు చదివినప్పుడు కొందరు కవులు తాము నివసించు ప్రాంతాల పేర్లతోగాని, పట్టణాల పేర్లతో గాని కావ్యాలు వ్రాసి ప్రచురించడం గమనించారు.
వడ్డూరి అచ్యుతరామ కవి గారి కథనం ప్రకారం ఒకసారి ఆయన తణుకులో ప్రసంగానికి వచ్చినప్పుడు "వ్యాస గౌతమి" అనే వ్యాస సంకలనాన్ని ఆచార్య బేతవోలు రామబ్రహ్మం గారు ఆయనకిచ్చారు. అది కూడా బాగా చదివారాయన. ఆయన ఒక వ్యాస సంకలానాన్ని తయారు చేసిన తరువాత ఏ పేరు పెట్టాలని ఆలోచిస్తూ ఉండగా బేతవోలు వారు రాజమండ్రి గోదావరీ నదీ ప్రాంతంలో ఉండుటవలన వ్యాస గౌతమి అని వ్యాస సంపుటికి పేరు పెట్టినట్లు వ్రాసినట్లు తెలుసుకొన్నారు.అది చదివిన వెంటనే ఆయన గోస్తనీ నది ప్రవహిస్తున్న తణుకు పట్టణంలో స్థిరనివాసం ఏర్పచుకొన్న కారణంగా "వ్యాస గోస్తని" అని పేరు పెట్టాలని సంకల్పించారు. ఇంతే కాకుండా నన్నయ తణుకు గోస్తనీ సమీపంలో యజ్ఞం చెయ్యడం, ఆయన పేరుమీద వెలసిన నన్నయ భట్టారక పీఠంతో 30 సంవత్సరాలుగా ఆయనకున్న అనుబంధం తద్వారా అనేకమంది సాహితీ వేత్తలతో పరిచయం, తణుకు పురప్రముఖుల ఆదరాభిమానాలు ఆయన "వ్యాస గోస్తని" అని పేరు స్ఠిరీకరించుటకు కారణాలయ్యాయి.
ఆయనకు పద్యకవిత్వాన్ని నేర్పడమే కాక, అనేక గ్రంథాలను నాచేత చదివించి ఆయన సాహితీ విజ్ఞానానికి మూలకారణం అయిన వేదుల సూరి గారికి ఈ "వ్యాస గోస్తని"ని అంకితం ఇచ్చారు. శ్రీ సూరిగారు ఆయనకు మాత్రమే కాక, ఆయన భార్య ప్రస్తుతం తణుకు జిల్లా పరిషత్ హై స్కూలులో తెలుగు పండితులుగా పని చేయుచున్న శ్రీమతి రాధామణికి భాషా ప్రవీణలో ప్రబంధాలు, వ్యాకరణం బోధించిన ప్రత్యక్ష గురువు. ఆయన పెద్ద కుమారుడు ప్రస్తుతం TCS లో Software Engineer గా పనిచేస్తున్న రామకృష్ణ ప్రసాద్ కు అక్షరాభ్యాసం చేసింది కూడా శ్రీ సూరి గారే. ఇన్ని బలమైన కారణాలవలన ప్రేమతో ఈ "వ్యాస గోస్తని"శ్రీ సూరి గారికి అంకితంగా ఇచ్చారు.
రెడ్డిపాలెం (గుడ్లవల్లేరు)
"రెడ్డిపాలెం" కృష్ణా జిల్లా గుడ్లవల్లేరు మండలానికి చెందిన గ్రామం.
సముద్రమట్టానికి 9 మీ.ఎత్తు
గుడివాడ, పెడన, హనుమాన్ జంక్షన్, మచిలీపట్నం
పామర్రు, గుడివాడ, ముదినేపల్లి, గూడూరు
గుడ్లవల్లేరు, పామర్రు నుండి రోడ్దురవాణా సొకర్యం ఉంది. రైల్వేస్టేషన్ విజయవాడ 56 కి.మీ
మందల పరిషత్తు పాఠశాల
వృద్ధుల సంరక్షణ కేంద్రం:- ఈ కేంద్రం కొత్తఢిల్లీకి చెందిన ఆల్ ఇండియా ఉమెన్స్ కాంఫరెన్స్ [ఎ.ఐ.డబ్ల్యూ.సి] సంస్థ ఆర్థిక సొజన్యంతో స్థానిక ప్రియదర్శిని మహిళా మండలి ఆధ్వర్యంలో ఏర్పాటు చేసారు. పిల్లల ఆదరణ కరవిన 25 మంది వృద్ధ మహిళలకు ఇక్కడ ఉచిత భోజన,వసతి సౌకర్యం కలుగజేయుచున్నారు. ఈ కేంద్రాన్ని గ్రామానికి చెందిన శ్రీమతి కానూరి విజయలక్ష్మి ఏర్పాటు చేసారు. [2]
ఈ గ్రామం వడ్లమన్నాడు గ్రామ పంచాయతీలోని ఒక శివారు గ్రామం.
ఈ ఆలయం, వేమవరం కొండలమ్మ అమ్మవారి ఆలయానికి దత్తత ఆలయం. ఈ ఆలయంలో ప్రతి సంవత్సరం, హనుమజ్జయంతి వేడుకలు వైభవంగా నిర్వహించెదరు. హనుమజ్జయంతి రోజు రాత్రికి, స్వామివారి కళ్యాణంం కన్నులపండువగా నిర్వహించెదరు. అనంతరం స్వామివారి గ్రామోత్సవం నిర్వహించెదరు. ఈ సందర్భంగా పలు సాంస్కృతిక కార్యక్రమాలు నిర్వహించెదరు. విచ్చేసిన భక్తులకు అన్నదానం నిర్వహించెదరు. [1]
గ్రామములోని మోదుగుమూడి వంశస్థుల ఇలవేలుపు అయిన ఈ అమ్మవారి వార్షిక జాతర మహాఒత్సవాన్ని, 2017,జూన్-14వతేదీ బుధవారం నుండి 18వతేదీ ఆదివారం వరకు వైభవంగా నిర్వహించెదరు. బుధవారంనాడు అమ్మవారిని కృష్ణానదిలో స్నానం చేయించడం, గ్రామోత్సవం, గురువారంనాడు వంశీయులతో సుడికపిరి బాండవలో అన్నంవేయడం, శుక్రవారంనాడు అమ్మవారి కళ్యాణం, శనివారంనాడు జలబిందెల కార్యక్రమం నిర్వహించెదరు. [3]
వరి, కూరగాయలు, అపరాలు
వ్యవసాయం
[1] ఈనాడు అమరావతి; 2015,మే-13; 2వపేజీ.
[2] ఈనాడు అమరావతి; 2015,ఆగస్టు-31; 26వపేజీ.
[3] ఈనాడు అమరావతి/గుడివాడ; 2017,జూన్-14; 1వపేజీ.
శివనాగపురం
"శివనాగపురం" కృష్ణా జిల్లా నాగాయలంక మండలానికి చెందిన గ్రామం.
ఈ గ్రామం మర్రిపాలెం - నంగేగడ్డ గ్రామాల శివారు గ్రామం.
సముద్ర మట్టానికి 6 మీ.ఎత్తు
రేపల్లె, మచిలీపట్నం, పొన్నూరు, పెడన
అవనిగడ్డ, మోపిదేవి, రేపల్లె, కోడూరు
మండాల్ పరిషత్ ప్రాథమికోన్నత పాఠశాల, నాదాయలంక
నాగాయలంక, అవనిగడ్డ నుండి రోడ్డురవాణా సౌకర్యం కలదు రైల్వేస్టేషన్: గుంటూరు 71 కి.మీ
రీ శివనాగరాజస్వామివారీఅలయం:- ఈ ఆలయ 24వ వార్షిక మహోత్సవాలు, 2015,మే నెల-12వ తేదీ మంగళవారంనాడు, వైభవంగా ప్రారంభమైనవి.
[1] ఈనాడు కృష్ణా/అవనిగడ్డ; 2015,మే నెల-13వ తేదీ; 2వపేజీ.
లక్ష్మీపురం(బేస్తవారిపేట)
"లక్ష్మీపురం (బేస్తవారిపేట)" ప్రకాశం జిల్లా బేస్తవారిపేట మండలానికి చెందిన గ్రామము.
ఈ గ్రామం పందిళ్ళపల్లి పంచాయతీ పరిధిలోని గ్రామం.
[1] ఈనాడు ప్రకాశం; 2015,మే నెల-13వ తేదీ; 5వపేజీ.
హనుమంతునిపాలెం
"హనుమంతునిపాలెం" కృష్ణా జిల్లా నందిగామ మండలానికి చెందిన గ్రామం.
మండల పరిషత్తు ప్రాధమిక పాఠశాల.
ఈ గ్రామం నందిగామలోని ఒక శివారు గ్రామం.
ఈ ఆలయంలో ప్రతి సంవత్సరం, హనుమజ్జయంతి వేడుకలు వైభవంగా నిర్వహించెదరు. ఈ సందర్భంగా సువర్చలా, ఆంజనేయస్వామివారల కళ్యాణం, కన్నుల పండువగా నిర్వహించెదరు. విచ్చేసిన భక్తులకు అన్నదానం నిర్వహించెదరు. ఈ సందర్భంగా పలు సాంస్కృతిక కార్యక్రమాలు నిర్వహించెదరు. మరుసటిరోజున సాయంత్రం, స్వామివారికి గ్రామోత్సవం నిర్వహించెదరు. [1]
[1] ఈనాడు అమరావతి; 2015,మే-14; 35వపేజీ.
అప్పాపురం (నగరం)
"అప్పాపురం" గుంటూరు జిల్లా నగరం మండలానికి చెందిన గ్రామం.
ఈ గ్రామం ఒక ఆదర్శగ్రామంగా వినుతికెక్కినది. వివాదరహితంతోపాటు, పర్యావరణ పరిరక్షణ అంశాలలో, ఇతర గ్రామాలకు ఆదర్శంగా నిలుచుచున్నది. నాయవ్యవస్థ ఏర్పడినప్పటినుండి, ఇప్పటి వరకు, ఈ గ్రామస్థులు, కోర్టు, పోలీసుస్టేషను మెట్లెక్కి ఎరుగరు. గ్రామంలోని ప్రధాన అంతర్గత రహదారులకు ఇరుప్రక్కలా, మొక్కలు పెంచుచున్నారు. గ్రామములో నీటి సమస్య తలెత్తకుండా, ఒక పెద్ద కొలను ఏర్పాటు చేసుకున్నారు. గ్రామం శాంతివనంలాగా పలు అంశాలలో ఆదర్శంగా ఉన్నది.
అన్నా రీటా దెల్ పియానో
అన్నా రీటా దెల్ పియానో, అసలు పేరు అన్నా రీటా వియాపియానో అనే ఒక ఇటాలియన్ నటి మరియు రంగస్థల దర్శకురాలు, 1966 సం. 26 జూలై నాడు కాసనో దెల్లే ముర్గ్, అపులియా, ఇటలీలో జన్మించింది, 
అన్నా రీటా వియాపియానో నటి కాసనో దెల్లే ముర్గ్ లో జన్మించింది. ఇక్కడ ఆమె తన చిన్ననాటి వయసులో నివసించింది; తరువాత ఆమె తన కుటుంబంతో మటేర కు నివాసం మారారు. ఆమె తన మొదటి కళాత్మక అధ్యయనాలు మటేరలో బ్యాలేతో ప్రారంభించారు మరియు అప్పుడు థియేటర్ లో చురుకుగా ఆసక్తితో ప్రారంభించారు. ఎన్రికో అన్నెచినో యొక్క ప్రయోగశాలలు హాజరు అప్పుడు ఆమెకు 14వ ఏట దాటి కొద్దికాలమే అయ్యింది. నృత్యం మరియు టిరాంబో లినో కావల్లో యొక్క. సంగీత బృందంలో మధ్య విభజన కొనసాగుతూ ప్రదర్శనలు కొనసాగాయి.
బారిలో నికోలో పిచ్చినికి పట్టభద్రురాలు అయ్యేందుకు గాను ఆమె అధ్యయనాలు ఒక నర్తకి 1984 సం.లో ప్రదర్శనలు వంటివి మాస్టర్ మాంకిలో బోరోజెవిక్‌తో కొనసాగుతూ మరియు వెనోసా యొక్క డాంస్‌మానియా నృత్యం సంస్థలో నర్తకి టానీ విటీతో పనిచేసింది.. ఆమె ఉర్బినో ఐసెఫ్ విశ్వవిద్యాలయంలో గౌరవాలతో పట్టభద్రురాలయ్యింది మరియు కన్సర్వేటోరియో మ్యూజికల్ మటేర యొక్క ఎగిడియో రోమౌల్డో దుని వద్ద చేరింది.
టర్నెటార్ మార్కులతో ఏడవ కళ ఆమె ప్రారంభంలో ఎన్కౌంటర్ తర్వాత నుండి, త్వరలోనే రోమ్ షూటింగ్ తర్వాత వివిధ సినిమా పాఠశాలలు యందు హాజరు అయ్యింది. 1996 సం.లో టెలివిజన్ నటిగా మొదటి టెలివిజన్ (జాబ్) ఉద్యోగం ది ఫోర్థ్ కింగ్ (నాలుగో రాజు) లో స్టెఫానో రియల్లీగా ఒక అందమైన కుష్ఠురోగము పాత్రలో నటించింది. ఆ కాలం అప్పుడు ఇతర ఫిక్షన్ (కల్పనలో) పనిలో " ఉల్టిమో ", వాలెరియా మెడికో లీగల్ మరియు "ఉనా"గా "డొన్న పర్ అమికో" వంటి వాటిలో నటించింది. 2000 సం.లో టీవీ డ్రామా "లే ఆలీ డెల్లా వీటా" మరియు "లే ఆలీ డెల్లా వీటా 2"లో సబ్రినా ఫెరిల్లీ మరియు విర్నా లిసి లతో, సోదరి పాత్రగా ఆమె "సెలెస్టినా" అనే పేరుతో సహ ప్రధాన పాత్రను పోషించింది. ఆమె తరువాత సంవత్సరం ఫిక్షన్ లో మరియా గోరెట్టి మరియు ఎల్ 'ఉమో స్పాగ్లియోటో లతో కలిసి నటించింది.
ఒక సినిమానటి కలిగిన లక్షణాలు వంటి, ఇతరులకు వలెనే, లుసియో జోర్డానో చిత్రంలో సామాజిక కార్యకర్త పాత్ర ద్వారా లే బందే గాను మరియు
నికో సిరసోల ద్వారా ఫోకాసియా బ్లూస్ లో టికెట్ లేడీ గాను మరియు చెక్కో జాలోన్ ద్వారా చే బెల్లా జియోర్నాట లందు నటించింది.
నటి అన్నా రీటా దెల్ పియానో తిరిగి కాస్సనో డెల్లె ముర్గ్ నకు, డైరెక్టర్ రీతిగా, తన తాజా నిర్మాణంలోనిది అయిన "పారిగీ నెల్'అన్నో డెల్ సిగ్నోర్" (ఇంగ్లీష్ లోకి) : "పారిస్ ఇన్ ది ఇయర్ ఆఫ్ ది లార్డ్ " కోసం 2012 సం.లో తిరిగి వచ్చింది.
లే ఆలీ డెల్లా వీటా
లే ఆలీ డెల్లా వీటా (ది వింగ్స్ ఆఫ్ లైఫ్ ) ఒక ఇటాలియన్ టెలివిజన్ వరుసక్రమం ఉంది. దీనిని స్టెఫానో రియాలీ దర్శకత్వం వహించారు.
నాన్ లాసియోమోసి పియు
నాన్ లాసియోమోసి పియు ఒక ఇటాలియన్ హాస్య టెలివిజన్ సిరీస్.
వాలెరియా మెడికో లీగలె
వాలెరియా మెడికో లీగలె (వాలెరియా వైద్య లీగలె ) ఒక ఇటాలియన్ నేర టెలివిజన్ సిరీస్.
సీ ఫోర్ట్, మాస్ట్రో
సీ ఫోర్ట్, మాస్ట్రో (సెయి బలముగా, విద్వాంసుడు) ఒక ఇటాలియన్ టెలివిజన్ సిరీస్.
ఫిలిప్పైన్ ఎయిర్‌లైన్స్
పిలిప్పైన్స్ ఎయిర్ లైన్స్ (పి.ఎస్.ఈ.: పి.ఎ.ఎల్), అనేది ఫిలిప్పీన్స్ దేశంలో ఇది ప్రధాన వైమానిక సంస్థగానే కాకుండా చారిత్రంగా అందరికీ తెలిసిన పేరు. పాసే నగరం లోని పి.ఎన్.బి. సెంటర్ లో దీని ప్రధాన కార్యాలయం ఉంది. ఈ ఎయిర్ లైన్ 1941లో ప్రారంభమైంది. ఇది ఆసియాలో అతి పురాతన, మొదటి వాణిజ్యపరమైన వైమానిక సంస్థ.
పి.ఎ.ఎల్. సంస్థలను 1941లో దేశానికి సేవ చేసే ఓ పవిత్ర కార్యం కోసం ప్రారంభించారు. ప్రపంచ యుద్ధం నడుస్తోన్న సమయంలో ఎయిర్ లైన్ బీచ్ మోడల్ 18 విమానాలను వాడింది.
ఇది అధికారికంగా 1986 నుంచి వ్యాపార పరమైన కార్యకలాపాలు నిర్వహిస్తోంది. సరికొత్త విమానాలను ఉపయోగిస్తూ, బలమైన కనెక్టవిటీ ఉన్న ఈ ఎయిర్ లైన్ ప్రస్తుతం ప్రపంచంలోని ఉత్తమ వైమానిక సంస్థల్లో ఒకటిగా గుర్తింపు పొందింది.
పిలిప్పైన్స్ ఎయిర్ లైన్స్ కార్యకలాపాలు ప్రాథమిక స్థావరం (నినోయ్ అక్వినో అంతర్జాతీయ విమానాశ్రయం) మరియు ద్వితీయ స్థావరం (మక్టాన్-సెబూ అంతర్జాతీయ విమానాశ్రయం) నుంచి సాగుతాయి. వీటిలో ఎక్కువ మార్గాల్లో జరిగే కార్యకలాపాలు నినోయ్ అక్వినో అంతర్జాతీయ విమానాశ్రయం నుంచి జరుగుతాయి. ఈ ఎయిర్ లైన్ విమానాలు ఆసియా-ఫసిపిక్, ఉత్తర అమెరికా, ఆస్ట్రేలియా లోని గమ్యాలకు నడుస్తుంటాయి.
ఏప్రిల్ 2015 నాటికి పిలిప్పైన్స్ ఎయిర్ లైన్స్ విమానాల వివరాలు ఈ విధంగా ఉన్నాయి.:
ప్రాచీన వైమానిక సంస్థల్లో ఒకటైన పిలిప్పైన్స్ పాత విలువలకు ఆధునికత జోడించి తన సేవలను అందిస్తూ ప్రపంచవ్యాప్తంగా ఎంతో మంది విమాన ప్రయాణికుల హృదయాలను కొల్లగొట్టింది. ఈ విమానాల్లో మబుహే తరగతి(వ్యాపార) మరియు ఫియెస్టా తరగతి(సాధారణ) అనే రెండు రకాల విభిన్న తరగతులుంటాయి. ఈ విమానాల్లో వినోదంతో పాటు భోజన సదుపాయాలు ఉంటాయి. వీటితో పాటు ల్యాప్ టాప్ ఛార్జింగ్ పాయింట్, యు.ఎస్.బి. పోర్ట్ సీటుకు అందుబాటులో ఉంటాయి. సాధారణ తరగతిలో టచ్ స్క్రీన్ టీవీ, మొత్తటి సీట్లు ఉంటాయి. పిలిప్పైన్స్ విమానాల్లో ప్రయాణించే వారికి ఆన్ లైన్ చెక్-ఇన్ సదుపాయం కూడా ఉంది. సాధారణ తరగతిలో 15 నుంచి 20 కిలోల బరువున్న బ్యాగేజీని, వ్యాపార తరగతి వారికి 30-35 కిలోల బరువును తమ వెంట తీసుకెళ్లవచ్చు.
పిలిప్పైన్స్ ఎయిర్ లైన్స్ 1941లో ప్రారంభమైనప్పటి నుంచి కొన్ని ప్రమాదాలు చోటుచేసుకున్నాయి. ఎక్కువ శాతం ప్రమాదాలు విమానంలో ఏర్పడిన సాంకేతిక లోపాల వల్లే జరిగాయి. కొని పి.ఎ.ఎల్. జెట్ విమానాలు కూడా ప్రమాదాలకు గురయ్యాయి. చెప్పుకోదగిన ప్రమాదం అల్ ఖైదా ఉగ్రవాద కార్యకలాపాల వల్ల పిలిప్పైన్స్ ఎయిర్ లైన్స్ విమానం 434లో పేలుడు సంభవించింది.
అలెక్స్
అలెక్స్ ఒక ఇటాలియన్ టెలివిజన్ సిరీస్. ఈ సిరీస్ ఆల్ఫ్రెడో క్యాస్టెల్లి, గుగ్లిల్మో డ్యుక్కోలి మరియు జార్జియో షాట్లెర్ రాసినది మరియు వీడియోటైం నిర్మించింది.
ఎయిర్ కెనడా
ఎయిర్ కెనడా (AIR CANADA) అనేది కెనడాలో ప్రధాన వైమానిక సంస్థ, అతిపెద్ద ఎయిర్ లైన్ సంస్థ. ఈ ఎయిర్ లైన్ 1936 లో ప్రారంభమైంది. ప్రయాణికులతో పాటు సరుకులు రవాణా చేసే కార్గో విమానాలను ప్రపంచ వ్యాప్తంగా 178 గమ్యస్థానాలకు నడిపిస్తోంది. విమానాల పరిమాణ పరంగా ప్రపంచంలో 9వ అతి పెద్ద ప్యాసింజర్ ఎయిర్ లైన్ ఇది. అంతేకాదు ఈ ఎయిర్ లైన్ స్టార్ అలయన్స్ లో వ్యవస్థాపక సభ్యత్వం కలిగి ఉంది. ఎయిర్ కెనడా యొక్క కార్పోరేట్ ప్రధాన కార్యాలయాలు మాంట్రియల్ , క్యూబెక్ లో ఉన్నాయి. దీని అతి పెద్ద స్థావరం ఒంటారియో లోని మిస్సిస్స్వాగా టొరంటో పియర్సన్ అంతర్జాతీయ విమానాశ్రయం లో ఉంది. ఎయిర్ కెనడాకు 2013లో ప్యాసింజర్ల ద్వారా CA$12.38 బిలియన్ల ఆదాయం వచ్చింది.
ఎయిర్ కెనడా వైమానిక సంస్థ 1936లో ప్రారంభమైంది తన ప్రాంతీయ భాగస్వామి అయిన ఎయిర్ కెనడా ఎక్స్ ప్రెస్ తో కలిసి 2012లో కెనడా ఎయిర్ లైన్స్ సుమారు 35 మిలియన్ల మంది ప్రయాణికులకు సేవలందించింది.
ఎయిర్ కెనడా సంస్థ అందించిన సేవలకు గాను అనేక సంస్థలు అవార్డులు ప్రకటించాయి. 
ఎయిర్ కెనడా దేశీయంగా 21 గమ్యాలకు, అంతర్జాతీయంగా 81 గమ్యాలకు విమానాలు నడుపుతోంది. వీటిలో ప్రాంతీయ భాగస్వాములతో కలుపుకుని ఈ సంస్థ 5 ఖండాల్లోని 46 దేశాల్లోగల మొత్తం 181 గమ్యస్థానాలకు విమానాలు నడుపుతోంది.
ముఖ్యమైన ఎయిర్ కెనడా మార్గాలు జూన్ 2014 నాటికి ఎయిర్ కెనడా (ఎయిర్ కెనడా రోగ్ సహా) సంస్థలో కలిపి మొత్తం 196 విమనాలున్నాయి. ప్రధాన మార్గాల్లో నడిచే అన్ని విమానాల్లోని అన్ని తరగతుల్లో విడివిడిగా వీడియో డిస్ ప్లేలు అమర్చబడి ఉంటాయి. అత్యధికగా వైడ్ బాడీ గల విమానాలను(బోయింగ్ 767, బోయింగ్ 777, బోయింగ్ 787, ఎయిర్ బస్ A330) టోరంటో, మాంట్రియల్, వాన్ కూవర్ మరియు కాల్ గరీ నుంచి నడిపిస్తున్నారు.
ఇన్ ఫ్లైట్ సేవలందించే అత్తుత్తమ వైమానిక సంస్థల్లో ఒకటిగా ఎయిర్ కెనడా గుర్తింపు పొందింది. సినిమా, విభిన్నమైన టీవీ షోలు విమానంలో ప్రయాణించే వారికి ప్రత్యేకమైన అనుభూతిని కలిగిస్తాయి. ఈ ఎయిర్ లైన్ ఎంపిక చేసిన విమానాల్లో మీతో పాటు పెంపుడు జంతువులను కూడా తీసుకెళ్లే అవకాశాన్ని కల్పిస్తుంది. అదేవిధంగా సమర్ధవంతమైన బుకింగ్ సౌకర్యం, వెబ్ చెక్ ఇన్ సేవలు అందిస్తోంది. అదేవిధంగా ప్రయాణించే దూరం, మార్గం, టికెట్ ధర ఆధారంగా బ్యాగేజ్ సదుపాయాలుంటాయి.
మాదాసికురువ
మాదాసికురువ ఆంధ్ర ప్రదేశ్ షెడ్యూల్డు కులాల జాబితా లో 31 వ ఉపకులం. 
పూర్వికులు సంచార జీవులు అని, గొర్రె/ మేకల కాపరులు అని, వీరి కుల వృత్తి (గొరవయ్య) బిక్షాటన సమీప గ్రామాలు తిరుగుతూ ధన, ధాన్య, వస్త్ర తదితర వస్తువులు స్వీకరించి దాతలకు బండారి(బుక్కపిండి)తో వారికి తిలకం దిద్ది దాతల కుటుంబం ఆయు ఆరోగ్యం సిరి సంపదలు పొందవలేనని దేవుని ప్రార్థించి ఆశ్వీరదించి శివ నామ స్మర్ణం చేయుచూ, అక్కడి నుండి నిష్క్మరించి. ఒక ఇంటి నుండి మరొక ఇంటికి తిరిగి బిక్షాటన చేయుచుండే వారు. వీరు కంబలి వస్రం(గొంగళి) జింక తోలు తో తయారు చేసిన టోపిని తలపై దరించి, (గొరవయ్య) పిల్లనగ్రోవి,డమరుకం, చేరో చేతిలో ఉండగా లయ బద్దమైన గానంతో నృత్యం చేసే శైవ మత ప్రచారకులు, వీరు సామూహిక నాట్యం చేయు నప్పుడు నాట్య క్షేత్రము మధ్యలో త్రిశూళం వుంచి చుట్టు నృత్యం చేస్తు దాతలు మేప్పు పొంది ధన ధాన్య వస్త్రా తదితర వస్తువులు బిక్షరూపంలో లేక బహుమతి రూపములో పొందుతారు. ఇట్టి వీరికి స్థిరాస్తులు, స్థిర నివాసము ఉండేవి కావు, గొర్రె/మేకల పోషణ/కాపరులు వీరి ప్రవృత్తి. వీరి కులస్తుల(మదాసి కురువ) శుభ, అశుభ కార్యములు నిర్వర్తించి మరియు వారి నుండి తగు పారితోసికం పొందెటివారు, వీరిని స్తానిక ప్రజలు సర్వ సాధారనంగా కురువ అని పిలుస్తారు. మదాసి కురువ అని పూర్తి కులం పెరుతో పిలువరు.
మాదారికురువ
మదారి కురువ ఆంధ్ర ప్రదేశ్ షెడ్యూల్డు కులాల జాబితా లో 31 వ ఉపకులం. 
పూర్వికులు సంచార జీవులు అని,గొర్రె/మేకల పోషణ/కాపరులు , వీరి కుల వృత్తి (దాసప్పలు) బిక్షాటన సమీప గ్రామాలు తిరుగుతూ ధన, ధాన్య, వస్త్ర తదితర వస్తువులు స్వీకరించి గడస్తంభ తిలకము నామము దిద్ది దాతల కుటుంబం ఆయు ఆరోగ్యం సిరి సంపదలు పొందవలెనని దేవుని ప్రార్థించి ఆశీర్వదించి గోవింద నామ స్మరణం చేయుచూ అక్కడ నుండి నిష్క్మరించి. ఒక ఇంటి నుండి మరొక ఇంటికి తిరిగి బిక్షాటన చేయుచుండే వారు. వీరు నుదుట త్రినామ కలగి ఒక చేత ఆఖండ జ్యోతి గడ స్తంభం దరించి మరో చేతిలో గుండ్రని పంచ లోహ బిల్ల(జాగటి) పై ఆరు అంగులాల కర్రతో నాదం చేస్తు దైవ నామ సంకీర్తనలు చేయు వైష్ణవ మత ప్రచారకులు, వీరి కీర్తనలు మెచ్చి సమర్పించు ధన ధాన్య వస్త్ర తదితర వస్తువులు భిక్ష రూపములో లేక బహుమతి రూపములో పొందుతారు. ఇట్టి వీరికి స్థిరాస్తులు, స్థిర నివాసము ఉండేవి కావు, గొర్రె/మేకల పోషణ/కాపరులు వారి ప్రవృత్తి. వారి కులస్తుల(మదారి కురువ) శుభ, అశుభ కార్యములు నిర్వర్తించి మరియు వారి నుండి తగు పారితోసికం పొందెటివారు, వీరిని స్తానిక ప్రజలు సర్వ సాధారనంగా కురువ అని పిలుస్తారు. మదారి కురువ అని పూర్తి కులం పెరుతో పిలువరు. 
మహబూబ్‌నగర్‌ జిల్లా గద్వాల్‌ నియోజకవర్గంలోని మాదారికురువ, మాదాసికురువలను ఎస్టీ జాబితాలో చేర్చాలని కోరుతూ ఉద్యమిస్తున్నారు.
మిత్రపురుగు
పంటకు మేలు చేసే సాలీడు, అక్షింతల పురుగులు, మిడతలు, తూనీగలు తదితర జీవాలను మిత్రపురుగులు గా పరిగణిస్తారు ఈ మిత్ర పురుగులు పొలంలో లేకుంటే పంటకు కీడు చేసే పురుగు పెరుగుతుంది.
కొన్ని మిత్ర పురుగులు
అక్షింత్ల పురుగు (Ladybugs) ఆహారపు అలవాట్లు : పిలి పురుగులు అన్ని రకాల పురుగులను కొరికి తింటాయి పురుగుల అదుపు : పేనుబింక, తెలిదోమ
అల్లిక రెకకల పురుగు (Lacewings/Chrysopa) ఆహారపు అలవాట్లు త్ల్లి పురుగు పూల పుప్ప ొడష, తేనె తింటాయి, పిలి పురుగులు అన్ని రకాల పురుగులను రసింపీల్లి తింటాయి పురుగుల అదుపు పేనుబింక, తెలిదోమ, పచ్ిదోమ , తామరపురుగు, కాయతొలుచు పురుగులు వాటి గుడ్లను తింటాయి
ముసురు ఈగ (Hover Flies, aka flower flies or syrphid flies) ఆహారపు అలవాట్లు త్ల్లి ఈగలు పూల పుప్ప ొడష, తేనె తింటాయి. లారాాలు చీడ్పురుగులు తింటూ ఎదుగుతాయి పురుగుల అదుపు పేనుబింక, తామరపురుగు, చిని లారాాలు , పచ్ి పురుగు తింటాయి.
పైరేట్ నల్లి (pirate bugs) ఆహారపు అలవాట్లు అన్ని పురుగులనుండి రసంతిని జీవిస్తాయి ఈ పురుగుల ద్వారా పేనుబింక, ,కాయతొలుచ్ు పురుగులు, గుడ్లి , తామరపురుగు, తెలి దోమ వంటివి అదుపు చేయవచ్చు.
కాకర్లపూడి కృష్ణమూర్తి
కాకర్లపూడి కృష్ణమూర్తి అంతర్జాతీయ ఖ్యాతి పొందిన రసాయన శాస్త్రవేత్త. ఆయన స్ఫటికాలుగా ఏర్పడని జిగట పదార్థాల రంగంలో విశేష పరిశోధనలు చేసారు.
ఆయన లండన్ విశ్వవిద్యాలయ ఆచార్యునిగా పనిచేస్తూ పరిశోధనలు చేసి డి.ఎన్.సి డిగ్రీని అందుకున్నారు. ఆంధ్రప్రదేశ్ లో జన్మిచి నాగపూర్ విశ్వవిద్యాలయ కళాశాలకు ప్రధానాచార్యునిగా పనిచేసారు. 1940 లో పి.హెచ్.డి పొంది జీవరసాయన రంగంలో పరిశోధనలు చేసారు.
ఆయన ఇండియన్ నేషనల్ సైన్స్ అకాడమీలో ఎలక్టెడ్ ఫెలోగా (1981), ఇండియన్ అకాడమీ ఆఫ్ సైన్సెస్ లో ఫెలోగా (1974), పరిశోధనా కృషి చేసారు. ఇండియన్ ఇనిస్టిట్యూట్ ఆఫ్ సైన్సెస్ (బెంగళూరు) సంస్థలో ప్రొఫెసర్ గా చాలాకాలం పనిచేసారు.
ప్రొఫెసర్ రవు కార్బోహైడ్రేట్లు, స్వల్పంగా నీటిలో కరిగే చక్కెర పదార్థములు, మొదలగు వాటిపై పరిశోధనలు చేసారు. పాలీ శాకరైడ్లు, పెప్టైడో గ్లైకోన్, రాండం పాలీ శాకరైడ్ల యొక్క స్థిరీకరణ, వాటి నిర్మాణాల గురించి తొలిసారిగా పరిశోధించారు. పలు జాతీయ సంస్థల బహుమతి పురస్కారాలనందుకున్నారు. 1927 లో సర్ జె.సి.బోస్ అవార్డు అందుకున్నారు.
ఇండియన్ ఇనిస్టిట్యూట్ ఆఫ్ కెమికల్ టెక్నాలజీ
ఇండియన్ ఇనిస్టిట్యూట్ ఆఫ్ కెమికల్ టెక్నాలజీ (IICT) తెలంగాణ రాష్ట్రం లోని హైదరాబాదు నగరంలో నెలకొల్పబడిన జాతీయ పరిశోధనా సంస్థ. ఇది "కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్" సంస్థ యొక్క పరిధిలో వచ్చిన కొద్ది కాలానికి రీజనల్ రీసెర్చి లాబొరేటరీ, హైదరాబాదుగా రూపొందింది. ఇది 1944 లో స్థాపించబడింది. దీని నూతన భవన సముదాయమును ప్రధాని నెహ్రూ జనవరి 2 1954లో ప్రారంభోత్సవం చేసారు. ఈ సంస్థ రసాయన శాస్త్రం, జీవ రసాయన శాస్త్రం, బయో ఇన్‌ఫర్మేటిక్స్, కెమికల్ ఇంజనీరింగు మరియు శాస్త్ర సాంకేతిక రంగాలపై పరిశోధనలు చేస్తుంది. ఇది మన దేశ పారిశ్రామిక మరియు ఆర్థిఅక్ రంగ పురోభివృద్ధికి పాటుబడుతుంది.
నాలుగన్నర దశాబ్దాలుగా ఈ సంస్థ 340 టెక్నాలజీ లను అభివృద్ధి చేసింది. 300 సాంకేతిక విధానాలను బదలాయించింది. మొత్తం 62 పేటెంట్లను దాఖలు చేయగా 56 పేటెంట్లను పొందగలిగింది. వివిధ జాతీయ, అంతర్జాతీయ పత్రికలలో 400 కి పైగా రసాయనిక శాస్త్ర పరిశోధనాత్మక వ్యాసాలను వెలువరించింది. ఈ సంస్థలోని శాస్త్రవేత్తలు ఆర్గానిక్ కెమిస్ట్రీ, నానో టెక్నాలజీ, కెటాలసిస్, లిపిడ్ కెమిస్ట్రీ, మెకానికల్ డిసైనింగు, పాలిమర్స్, నానల్ డ్రగ్ డెలివరీ, కెమికల్ ఇంజనీరింగ్, ఇంజరీరింగ్ మొదలైన విభాగాలలో పరిశోధనా విజయాలను సాధించారు. రసాయనిక శాస్త్రంలో ప్రకృతిసిద్ధమైన ఉత్పత్తులు, ఆగ్రో కెమికల్స్, డ్రగ్స్ అండ్ ఇంటర్ మీడియట్స్, ఫ్లోరో ఆర్గానిక్స్, బొగ్గు, ఇంధనం, ఇనార్గానిక్ అండ్ ఫిజికల్ కెమిస్ట్రీ, లిపిడ్ సైన్స్, స్పెషాలిటీ అండ్ ఫిజికల్ టెక్నాలఝీ సహజవాయువు, కెమికల్ ఇంజనీరింగు డిజైన్ ఇంజనీరింగు రంగాలలో దాదాపు 220 మంది శాస్త్రవేత్తలు, 388 మంది రీసెర్చి స్కాలర్స్, 190 మంది ప్రాజెక్టు ట్రైనీలు, 170 మంది టెక్నీషియన్లు తదితరులు పరిశోధనా రంగంలో ఉన్నారు.
An example of the institute's work is development of technology for accurate identification, of principal mosquito vector in rural endemic areas for designing suitable control measures of vector-borne diseases like malaria, filaria, Japanese encephalitis, dengue fever, etc.
In developing countries like India, classification and identification of the mosquito species from rural endemic areas are of paramount importance. The World Health Organisation monograph which describes the taxonomic data in the form of a pictorial key is generally difficult to understand by a non-taxonomist. Keeping this difficulty in view, a novel software has been developed which is user-friendly and menu-driven. The package can be successfully used in mosquito control programs in rural areas. Rapid identification and greater accuracy are the salient features of the technology.
నాగన్నపాలెం(మద్దిపాడు)
"నాగన్నపాలెం" ప్రకాశం జిల్లా మద్దిపాడు మండలానికి చెందిన గ్రామము.
నాగన్నపాలెం గ్రామం నుండి జాతీయరహదారి వరకు, రు. 80 లక్షలతో నూతనంగా నిర్మించనున్న రహదారికి, 2015,మే-24వ తేదీ ఆదివారంనాడు, భూమిపూజ నిర్వహించారు. [2]
ఊర చెరువు:- ప్రభుత్వం ప్రవేశపెట్టిన నీరు-చెట్టు కార్యక్రమంలో భాగంగా, ఈ చెరువులో 2016,మే-17న, పూడికతీత కార్యక్రమం ప్రారంభించారు. సారవంతమైన ఈ మట్టిని, ఈ గ్రామ రైతులు, తమ ట్రాక్టర్లతో పొలాలకు తరలించుకొనిపోవుచున్నారు. ఈ విధంగా చేయుటవలన, తమ పొలాలకు ఎరువుల ఖర్చు తగ్గుటయేగాక, చెరువులో నీటి నిలువ సామర్ధ్యం పెరిగి, గ్రామములో భూగర్భజలాలు అభివృద్ధి చెందగలవని రైతులు సంతోషం వ్యక్తం చేస్తున్నారు. [3] 
2013-జూలైలో ఈ గ్రామ పంచాయతీకి నిర్వహించిన ఎన్నికలలో, శ్రీ ఎం.శ్రీనివాసరావు, సర్పంచిగా ఎన్నికైనారు. [2]
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు[1] ఈనాడు ప్రకాశం; 2015,మే నెల-17వతేదీ; 9వపేజీ.
[2] ఈనాడు ప్రకాశం/సంతనూతలపాడు; 2015,మే-25; 2వపేజీ.
[3] ఈనాడు ప్రకాశం/సంతనూతలపాడు; 2016,మే-18; 2వపేజీ.
ఆగ్రా
ఆగ్రా (ఆంగ్లం : Agra) (హిందీ : आगरा, ఉర్దూ : آگرا ), ఓ ప్రముఖ నగరం, ఉత్తరప్రదేశ్ లో, యమునా నది ఒడ్డున గలదు. మహాభారత కాలంలో దీని పేరు 'అగ్రబనా' లేదా స్వర్గం. టోలెమీ ప్రాచీన భౌగోళశాస్త్రజ్ఞుడు, తన ప్రపంచ పటంలో దీనిని ఆగ్రాగా గుర్తించాడు. ఈ నగరాన్ని నిర్మించిన వారి గురించి పలు కథనాలున్నాయి, కానీ ఎవరి ఆధీనంలో ఈ నగరముండినదో, ఈ విషయం మాత్రం చెప్పగలుగుతున్నారు. ఈ నగరం రాజా బాదల్ సింగ్ (1475) ఆధీనంలోనుండేది. పర్షియన్ కవి సల్మాన్ ప్రకారం రాజా జైపాల్ అనే రాజు ఆధీనంలో వుండేది, ఇతడికి మహమూద్ గజనీ నుండి సంక్రమించింది. 1506లో సికందర్ లోఢీ పాలించాడు, తరువాత ఇది, మొఘల్ చక్రవర్తుల ఆధీనంలోకి వచ్చింది. ఇందులోని తాజ్ మహల్, ఆగ్రా కోట మరియు ఫతేపూర్ సిక్రీ మూడునూ యునెస్కో వారిచే ప్రపంచ వారసత్వ ప్రదేశాలు గా, గుర్తింపబడ్డాయి.
కూనపులి వెంకటేశ్వర్లు
కూనపులి వెంకటేశ్వర్లు ఆంధ్రప్రదేశ్ రాష్ట్రంలోని కృష్ణా జిల్లాకు చెందిన భౌతిక శాస్త్రవేత్త. 
కూనపులి వెంకటేశ్వర్లు కృష్ణా జిల్లా నూజివీడు గ్రామంలో జూన్ 3 1916 లో జన్మించారు. ఈయన తండ్రిపేరు పూర్ణయ్య. ఈయన 1939 లో ఆంధ్రా విశ్వవిద్యాలయం నుండి ఎం.ఎస్.సి పట్టాను, 1946 లో డి.ఎస్.సి పట్టాను అందుకున్నారు. 1951 లో మద్రాసు రాష్ట్ర గ్రౌండ్ వాటర్ రీసోర్సెస్ కు స్పెషల్ ఆఫీసరుగా నియమితులైనారు. ఆయన ఆ శాఖలో 1953 వరకు పనిచేసారు. అన్నామలై విస్వవిద్యాలయం లో భౌతిక శాస్త్ర శాఖకు ఫొఫెసర్ గా, విభాగాధిపతిగా (1955-62) వరకు ఉన్నారు. కోయంబత్తూరు లోని పి.ఎస్.జి ఆర్ట్స్ కాలేజీ భౌతిక శాస్త్ర పరిశోధనాచార్యులుగా వుంటూ 1970-72 మధ్య పోస్టు గ్రాడ్యుయేట్ విద్యార్థులకు గైడుగా ఉన్నారు. ఇండియన్ అకాడమీ ఆఫ్ సైన్సెస్ వారి ఫెలోషిప్ ను 1957 లో అందుకున్నారు. 1947 లో ఇనిస్టిట్యూట్ ఆఫ్ ఫిజిక్స్ (లండన్) వారి ఫెలోషిప్ ను అందుకున్నారు. ఈయన "రామన్ ఫలితం" అంశం మీద అధ్యయనం చేసారు. పలు పరిశోధనా పత్రాలను వెలువరించారు. మెట్‌కాఫ్ బంగారు పతకాన్ని పొందారు.
బి.ఎస్.మాధవరావు
బి.ఎస్.మాధవరావు కన్నడ దేశానికి వలస వెళ్ళిన తెలుగు కుటుంబానికి చెందిన ప్రఖ్యాత భౌతిక శాస్త్రవేత్త.
బి.ఎస్. మాధవరావు పూర్తీపేరు "బెంగళూరు శ్రీనివాసరావు మాధవరావు". ఆయన మే 29 1900 లో బెంగళూరు లో జన్మించారు. ఈయన తండ్రి పేరు శ్రీనివాసరావు. ఈయన కలకత్తా విశ్వవిద్యాలయం నుండి 1938 లో డి.ఎస్.సి డిగ్రీని పొందారు. ఇనిస్టిట్యూట్ ఆఫ్ ఆర్మమెంట్ టెక్నాలజీ (పూణె) లో బాలిస్టిక్స్ ప్రొఫెసర్ గా 1955 నుండి 1960 మధ్య కాలంలో పనిచేసారు. ఆ సంస్థలోనే పదవీ విరమణ పొందారు. తదనంతరం పూనా విశ్వవిద్యాలయం లో అప్లయిడ్ మాథమెటిక్స్ ప్రొఫెసర్ గా 1960 నుండి 1965 మధ్య పనిచేసారు. 1953 లో ఇండియన్ నేషనల్ సైన్స్ అకాడమీ, ఇండియన్ అకాడమీ ఆఫ్ సైన్సెస్ వంటి సంస్థలలో ఫెలోషిప్ అందుకున్నారు. ఈయన థియరెటిక్ ఫిజిక్స్ లో గ్రూపు థియరీ, మోడర్న్ బీజగణితం అంశాలలో పరిశోధనలు చేసారు.
ఈయన జూన్ 11 1987 లో మరణించారు.
బర్రి రామచంద్రరావు
బర్రి రామచంద్రరావు ఐనావరణంలో అంతర్జాతీయ పేరుగాంచిన శాస్త్రవేత్త మరియు రోదసీ రంగాన ప్రసిద్ధ పరిశోధకుడు.
బి.ఆర్ గా సుప్రసిద్ధులైన బర్రి రామచంద్రరావు 1922 నవంబరు 21వ తేదీన విశాఖ జిల్లా యలమంచిలిలో మత్స్యకార కుటుంబంలో జన్మించారు. ప్రాథమిక విద్యను స్వస్థలంలోనూ, ఉన్నత పాఠశాల‌, ఇంటర్మీడియట్‌ విద్యను విశాఖలో చదివి బిఎస్సీ (ఆనర్స్‌) ని ఆంధ్ర విశ్వవిద్యాలయం నుంచి పూర్తి చేశారు. ఎంఎస్సీ. (ఫిజిక్స్‌) పట్టాను 1945లో ఏయూ నుంచి అందుకొని ప్రఖ్యాత భౌతిక శాస్త్రవేత్త సూరి భగవంతం నేతృత్వంలో పరిశోధన ఏయూలోనే ప్రారం భించారు. ఆల్ట్రాసోనిక్‌ కిరణాలు...వాటి పయనం అనే అంశంపై ఆయన చేసిన పరిశోధనకుగాను 1949లో ఏయూ డాక్టరేట్‌ను ప్రకటించింది.
ఆయన ఐనో మండలం, రోదసి, భౌతిక శాస్త్ర రంగాలలో పరిశోధనలు చేసారు. దేశంలో తొలిసారిగా అధిక వాతావరణ క్షితిజ సమాంతర వాయు వేగాల మీద పరిశోధనలు నిర్వహించి విజయులయ్యారు. అయ్హినో మండలంలోని తీరుతెన్నులు, పోకడలను కనుగొనడానికి నూతన పద్ధతులను రూపకల్పన చేసారు. రెండు లక్షల వ్యయంతో అయనొ మండలపు ధ్వని గ్రహిణిని నిర్మించారు. ఈయన కనుగొన్న పద్ధతులు ఈ రోజున ప్రపంచవ్యాప్తంగా అమలులో ఉన్నాయి.
మన రాష్ట్రంలో తొలి యూనివర్శిటీ కాలేజి ఆఫ్ సైన్స్ అండ్ టెక్నాలజీకి ప్రిన్సిపాల్ గా కూడా ఖ్యాతి గడించారు. 1976, జూన్ 2 న యు.జి.సి వైస్ చైర్మన్ గా నియమితులయ్యారు. తదనంతరం నేషనల్ ఫిషరీస్ అడ్వయిజరీ బోర్డు అధ్యక్షులుగా కూడా ఉన్నారు. రాష్ట్రంలోని పలు జాతీయ విద్యా, పరిశోధక సంస్థలను సారథ్యం వహించారు. ప్రఖ్యాత శాస్త్రవేత్త ప్రొఫెసర్ సూరి భగవంతం శిష్యులుగా భౌతిక శాస్త్ర రంగంలో విశేష పరిశోధనలు చేసారు. "ఫిజిక్స్ ఆఫ్ సాలిడ్ స్టేట్స్" మొదలగు పలు గ్రంథములను రాసారు. ఆంధ్ర ప్రదేశ్ అకాడమీ ఆఫ్ సైన్సెస్ మొదలగు సంస్థల అభివృద్ధికి కృషిచేసారు.
ఆచార్య బి.ఆర్‌. రావును ఎన్నో పురస్కారాలు, పదవులు వరించాయి. ఆయన భారతదేశ రాజ్యసభ సభ్యునిగా కూడా ఉన్నారు. బెస్తవారి పల్లెలో పుట్టి పెద్దల సభకు వెళ్లడం వెనుక ఆయన మేథస్సే కారణం. 1982లో జరిగిన భారత సైన్స్‌ కాంగ్రెస్‌ సమావేశాలకు ఈయన అధ్యక్షత వహించగా ముఖ్యఅతిథిగా నాటి ప్రధాని ఇంధిరా గాంధీ హాజరయ్యారు. ఆచార్య బి.ఆర్‌. ప్రతిభ, బయోడేటా చూసి ముగ్ధురాలై అదే ఏడాది రాజ్యసభకు నామినేట్‌ చేశారు. ఆ పదవిలో ఆరేళ్ల పాటు (1982-88) కొనసాగి ఎంతో హూందాగా, రాజనీతిజ్ఞుడిగా ఖ్యాతి గాంచారు. మరో వైపు బి.ఆర్‌. ముంగిట ఎన్నో పదవులు వచ్చి వాలాయి. విశ్వ విద్యాలయాలకు పెద్దదిక్కు అయిన యు.జి.సికి రెండు పర్యాయాలు వైస్‌ ఛైర్మన్‌గా ( 1976 నుంచి 1982 వరకూ) వ్యవహరించే అవకాశం లభిం చింది. 1965లో ప్రతిష్ఠాత్మకమైన శాంతిస్వరూప్‌ భట్నాగర్‌ అవార్డుకు ఎంపికయ్యారు. ( 1958 - 1998 ) ప్రభుత్వ శాస్త్ర సాంకేతిక సలహదారునిగా, పలు జాతీయ పరిశోధన సంస్థలకు గౌరవ ఆచార్యునిగా, సలహదారునిగా వ్యవహరించారు. పలు ప్రతిష్ఠాత్మకమైన జర్నల్స్‌కు 300కు పైగా పరిశోధనా వ్యాసాలు రాశారు.
కృష్ణంరాజుపల్లె
"కృష్ణంరాజుపల్లె" ప్రకాశం జిల్లా గిద్దలూరు మండలానికి చెందిన గ్రామం.. పిన్ కోడ్ నం. 523 357.,ఎస్.టి.డి.కోడ్= 08405.
ఈ గ్రామం పొదలకొండపల్లి గ్రామ పంచాయతీలోని ఒక శివారు గ్రామం.
శ్రీరామాలయం:- ఈ ఆలయ ద్వితీయ వర్షికోత్సవం సందర్భంగా, 2015-మే నెల-22వ తేదీ శుక్రవారంనాడు, ఎడ్ల బలప్రదర్శన నిర్వహించి, గెలుపొందిన ఎడ్ల యజమానులకు బహుమతులు అందజేసెదరు.